hotchpotch/miracl-hf-unified huggingface dataset:
สุระ ธีระกล
ลูซิเฟอร์ นิราย พลิ้ม นามเดิม สุระ ธีระกล (21 มกราคม พ.ศ. 2522) ชื่อเล่น นิกกี้ หรือเป็นที่รู้จักในชื่อ นิกกี้เก้านิ้ว หรือ นิกกี้ พิ้ม (Nicky Pimp) เป็นนักร้องและนักแสดงชาวไทย
สุระเป็นบุตรของจิราวัลย์ ว่องวินิชปากร มารดา มีพี่น้องสองคน เข้าศึกษาระดับมัธยมศึกษาที่โรงเรียนมัธยมอัปแลนด์ แคลิฟอร์เนีย สหรัฐ และกลับมาศึกษาต่อที่โรงเรียนเซเว่นเดย์แอดเวนติส กรุงเทพมหานคร และสำเร็จการศึกษาระดับอุดมศึกษา ณ สถาบันราชภัฏจันทรเกษม ส่วนตัวนับถือศาสนาคริสต์นิกายโรมันคาทอลิก และเขากล่าวว่าเขานับถือทั้งศาสนาคริสต์และศาสนาพุทธ
สุระเข้าสู่วงการบันเทิงด้วยการเป็นนักร้องสังกัดอาร์เอส มีเพลงดังอย่าง “เด็กผี” และมีผลงานถ่ายนิตยสารนู้ดหลายเล่ม นิกกี้มีผลงานถ่ายโฆษณา มิวสิกวิดีโอ ถ่ายแบบนิตยสาร เป็นพิธีกรรายการโทรทัศน์ (Teen TV) ผลงาน Pocket Book “หัวใจนอกรีต ชีวิตนอกคอก” หลังจากนั้นมีผลงานเพลงอัลบั้มแนวฮิปฮอป ในนาม Nicky P.i.m.p กับอัลบั้ม Classic Masterpiece และเปิดค่ายเพลงของตัวเอง “The Untouchable”
ทางด้านผลงานการแสดง มีละครเรื่อง วัยซนคนมหัศจรรย์ และผลงานภาพยนตร์อย่าง ลับแลคนมหัศจรรย์ ชุมทางรถไฟผี และFighting Beat
สุระสมรสกับศรุดา แพร่ศิริกุล (ชื่อเล่น นิกกี้) เมื่อวันที่ 11 ธันวาคม พ.ศ. 2559 ที่จังหวัดอุดรธานี หลังทั้งสองคบหากัน 2 ปี
เดือนพฤศจิกายน พ.ศ. 2561 เขาโพสต์ข้อความพร้อมแนบรูปถ่ายในเฟซบุ๊กระบุว่าตนเปลี่ยนชื่อจริงเป็น ลูซิเฟอร์ นิราย พลิ้ม
สมเด็จอัครมหาเสนาบดีเดโช ฮุน เซน
จอมพล สมเด็จอัคคมหาเสนาบดีเดโช ฮุน เซน ( "สมฺเตจอคฺคมหาเสนาบตีเตโช หุน แสน" ออกเสียง "ฮุน แซน" , 4 เมษายน พ.ศ. 2494 - ) เป็นนายกรัฐมนตรีแห่งราชอาณาจักรกัมพูชา ดำรงตำแหน่งนายกรัฐมนตรีหลายสมัย สมเด็จฮุน เซน นั้นเข้าดำรงตำแหน่งนายกรัฐมนตรีกัมพูชาครั้งแรก ตั้งแต่อายุ 33 ปี ในยุคสาธารณรัฐประชาชนกัมพูชานับเป็นนายกรัฐมนตรีที่มีอายุน้อยที่สุดของกัมพูชา
ฮุน เซน ได้รับการศึกษาในระบบน้อยมาก เพราะเติบโตมาในท่ามกลางสงคราม เรียนชั้นประถมศึกษาที่บ้านเกิด ปี พ.ศ. 2508 เข้ากรุงพนมเปญ เรียนต่อชั้นประถมปลายที่โรงเรียนอินทราเทวี (Indra Devi) ที่วัดนาควาน (Neakvoan) เป็นเด็กวัด ภายใต้การดูแลของสมภารที่ชื่อ “มง ฤทธี”
ต่อมาปี พ.ศ. 2513 ฮุน เซน วัย 18 ปี ได้เข้าร่วมกับขบวนการต่อสู้กับจักรวรรดินิยม ตามคำเรียกร้องของ เจ้านโรดมสีหนุ อดีตนายกรัฐมนตรีกัมพูชา หลังถูกโค่นล้มโดยนายพลลอน นอล (Lon Nol) ซึ่งองค์การซีไอเอ (CIA) ของสหรัฐอเมริกา หนุนอยู่เบื้องหลัง
ฮุน เซน สำเร็จปริญญาตรีด้านรัฐศาสตร์ จากสถาบันการศึกษาแห่งหนึ่งในประเทศ และมีสถาบันการศึกษาต่างๆ มอบปริญญาดุษฎีบัณฑิตกิตติมศักดิ์รวมทั้งสิ้น 10 ปริญญา ได้แก่ปัจจุบันได้แต่งงานกับ นางบุน รานี ( "บุน ราเน็ย") มีบุตรทั้งหมดรวม 5 คน เป็นชาย 3 คน หญิง 2 คน แต่ทั้งสองได้รับลูกสาวบุญธรรมมาเลี้ยงอีก 1 คน ขณะที่เธออายุได้เพียง 18 วัน และให้ใช้นามสกุล "ฮุน" เหมือนลูกแท้ๆ ของตน มีลูกชาย 1 ใน 3 จบจากโรงเรียนนายร้อยเวสต์พอยต์ สถาบันการทหารอันดับ 1 ของสหรัฐฯ ลูกชายของท่านฮุน เซน ที่เอ่ยถึงมีชื่อว่า พล.ต.ฮุน มาเนต รองผบ.ทบ.กัมพูชา ซึ่งอาจจะมีบทบาทสำคัญในการเมืองของกัมพูชา ในอนาคต
ฮุน เซนได้รับพระราชทานบรรดาศักดิ์ จากพระบาทสมเด็จพระ นโรดม สีหนุ เป็น สมเด็จอัครมหาเสนาบดีเดโช ฮุน เซน เมื่อ พ.ศ. 2536 นอกจากนั้น ยังมีบุคคลที่สำคัญกัมพูชาได้รับการสถาปนาบรรดาศักดิ์อีก 2 ท่าน คือ สมเด็จอัครมหาธรรมโพธิศาล เจีย ซีม ประธานพฤฒสภากัมพูชา (วุฒิสภา) และสมเด็จอัครมหาพญาจักรี เฮง สัมริน ประธานรัฐสภากัมพูชา พร้อมกับดำรงตำแหน่งจอมพล(พลเอก5ดาว)แห่งกองทัพกัมพูชา
โคเคน
โคเคน () คือ crystalline tropane alkaloid ซึ่งสกัดมาจากใบของต้นโคคา (Coca) ซึ่งออกฤทธิ์เป็นสารกระตุ้นมีผลต่อระบบประสาทส่วนกลาง และเป็นสารที่ระงับความต้องการของร่างกาย (Appetite Suppressant) อีกนัยหนึ่งโคเคนอีน เป็นสาร Dopamine reuptake inhibitor ซึ่งผู้ได้รับสารนี้จะรู้สึกมีความสุข และมีพลังงานเพิ่มอย่างสูงในระยะเวลาสั้นๆ ผู้ที่ใช้สารเสพติดนี้ส่วนใหญ่มีอาการเครียด หรือวิตกกังวลอย่างรุนแรง พักผ่อนไม่เพียงพอ และต้องการผ่อนคลายความตึงเครียดลง ถึงแม้ว่าโคเคนจะเป็นสารเสพติด แต่ก็ได้มีการใช้ในวงการแพทย์โดยใช้เป็นสาร Topical Anesthesia มีการใช้ร่วมในเด็ก โดยเฉพาะการศัลยกรรม ตา จมูก และคอ ถ้าใครเสพสารนี้ไปแล้วจะต้องการสารโคเคนตลอดจนตาย
ข้อเสียของการใช้สารโคเคนคือ มีผลให้ระบบการหายใจล้มเหลว มีโอกาสเป็น โรคหัวใจ และอัมพาต
ในผู้ใช้สารโคเคนเป็นระยะเวลานาน หลังจากโคเคนหมดฤทธิ์แล้วอาจจะทำให้เกิดอาการซึมเศร้าเนื่องจากภาวะการลดระดับของสารโดปามีนในสมองอย่างฉับพลัน หลังจากการกระตุ้นของสารเสพติด
รถไฟเบาสายดอคแลนดส์
รถไฟเบาสายดอคแลนดส์เป็นระบบขนส่งด้วยรางอัตโนมัติที่มีสมรรถนะระดับกลางหรือรถไฟเบา (Docklands Light Railway ) เริ่มใช้เมื่อ พ.ศ. 2530 เพื่อเป็นการพัฒนาพื้นที่ดอคแลนดส์ในลอนดอน โดยทางเหนือสุดไปถึง สแตรทฟอร์ด ทางใต้ไปถึงเลวิสแฮม ทางตะวันตกไปถึงสถานี Tower Gateway DLR และสถานี Bank ในลอนดอน ทางตะวันออกไปถึงเบคตัน สนามบินในลอนดอน และสถานีวูลวิช อาร์เซนอล
ยูมิโกะ โอตะ
ยูมิโกะ โอตะ เป็นอดีตภรรยาชาวญี่ปุ่นของ เขาทราย แกแล็คซี่ ซึ่งพบรักกันที่เมืองโคเบะ ประเทศญี่ปุ่น เมื่อวันที่ 31 ตุลาคม พ.ศ. 2532 เมื่อเขาทรายเดินทางไปชกมวยป้องกันแชมเปียนโลกครั้งที่สองกับเค็นจิ มัตสึมูระ โดยก่อนหน้านั้นในปีเดียวกัน เขาทรายเดินทางไปชกป้องกันตำแหน่งกับเค็นจิ มัตสึมูระ เมื่อวันที่ 8 เมษายน พ.ศ. 2532 ยูมิโกะ โอตะ ได้ไปชมการชกด้วย และประทับใจในตัวเขาทรายมากเป็นพิเศษ
ยูมิโกะ โอตะ ติดตามเขาทรายกลับมาประเทศไทย และสมรสกับเขาทรายหลังจากเขาทรายเลิกชกมวยแล้ว โดยได้เข้าพิธีสมรสพระราชทาน จาก สมเด็จพระเจ้าอยู่หัว ครั้นทรงดำรงพระราชอิสริยยศเป็นสมเด็จพระบรมโอรสาธิราชฯ สยามมกุฎราชกุมาร เมื่อวันที่ 16 มีนาคม พ.ศ. 2535 โดยพลเอกเปรม ติณสูลานนท์ องคมนตรีและอดีตนายกรัฐมนตรี เป็นประธานในพิธีมงคลสมรส ซึ่งงานนี้มีการถ่ายทอดสดทางช่อง 7 ด้วย
ช่วงที่ยูมิโกะ โอตะ แต่งงานกับเขาทราย ขณะนั้นทั้งคู่เป็นที่ชื่นชอบของชาวไทยเป็นอย่างมาก แต่หลังจากแต่งงานกันได้ระยะหนึ่ง ด้วยความไม่เข้าใจกัน ทั้งคู่จึงหย่าขาดจากกัน ยูมิโกะ โอตะ จึงได้เดินทางกลับประเทศญี่ปุ่น
แทรมลิงก์
แทรมลิงก์ () หรือเดิมเรียกว่า ครอยดอน แทรมลิงก์ (Croydon Tramlink) เป็นระบบรถรางในบริเวณเซ้าท์ลอนดอน ในประเทศสหราชอาณาจักร เปิดในบริการครั้งแรกเมื่อเดือนพฤษภาคม พ.ศ. 2543 บริหารงานโดย ลอนดอนแทรมลิงก์ ซึ่งเป็นส่วนหนึ่งของ องค์การคมนาคมสำหรับลอนดอน
กาบรีลา ฟอน ฮับส์บวร์ค
อาร์คดัชเชสกาเบรียลล่าแห่งออสเตรีย (พระนามเต็ม: กาเบรียลล่า มาเรีย ชาร์ลอต เฟลิซิตัส เอลิซาเบธ แอนโตเนีย; Gabriela Maria Charlotte Felicitas Elisabeth Antonia von Habsburg-Lothringen) ทรงเป็นอาร์คดัชเชสแห่งออสเตรีย และเจ้าฟ้าหญิงแห่งฮังการี เป็นพระราชธิดาองค์ที่ 4 ในออตโต มกุฎราชกุมารแห่งออสเตรีย และเจ้าหญิงเรจิน่าแห่งแซ็กซ์-ไมนินเจน ประสูติเมื่อวันที่ 14 ตุลาคม พ.ศ. 2499 ณ กรุงลักเซมเบิร์ก ประเทศลักเซมเบิร์ก พระองค์ทรงเป็นช่างแกะสลักชื่อดัง โดยมีพระนามในวงการแกะสลักว่า กาเบรียลล่า วอน ฮับส์บูร์ก (Gabriela von Habsburg)
พระองค์ทรงศึกษาด้านปรัชญาวิทยาตั้งแต่ปี พ.ศ. 2519ถึงพ.ศ. 2521 ณ มหาวิทยาลัยมิวนิก ประเทศเยอรมนี และตั้งแต่ปีพ.ศ. 2521ถึงพ.ศ. 2525 พระองค์ทรงศึกษาด้านศิลปศาสตร์ ณ วิทยาลัยศิลป์มิวนิก โดยมีอาจารย์ที่ปรึกษาเป็นนักแกะสลักชื่อดัง โรเบิร์ต จาคอบเซ่น และ เอดัวโด้ เปาโลชชี่
ตั้งแต่ปีพ.ศ. 2544 พระองค์ทรงเป็นศาสตราจารย์ที่วิทยาลัยศิลป์เมืองบิลิชี่ ประเทศจอร์เจีย และตั้งแต่ปี พ.ศ. 2544ถึงพ.ศ. 2548 ทรงเป็นศาสตราจารย์ที่วิทยาลัยศิลป์ฤดูร้อน เมือง นอยเบิร์ก แอนด์ เดอ โดเนา ประเทศเยอรมนี
พระองค์ทรงมีงานิทรรศการหลายงานทุกๆปี หลังจากที่พระองค์ทรงมีงานนิทรรศการในยุโรปตะวันตกรวมไปถึงประเทศสหรัฐอเมริกาในช่วงปี ค.ศ. 1990 พระองค์ก็ทรงมีงานนิทรรศการในแถบยุโรปตะวันออกรวมไปถึงเอเชียด้วย โดยผลงานแกะสลักของพระองค์ ซึ่งแต่ละอันสูงไม่ต่ำกว่า 40 ฟุต ได้นำมาแสดงที่งานนิทรรศการของพระองค์ รวมไปถึงสถานที่สาธารณะอีกด้วยพระองค์ทรงได้รับรางวัลหลายรางวัลเรื่อยมา พระองค์จึงเป็นบุคคลที่ทำชื่อเสียงให้แก่ประเทศ
เมื่อวันที่ 30 สิงหาคม พ.ศ. 2521 พระองค์ทรงอภิเษกสมรสกับทนายสามัญชน คริสเตียน ไมส์เตอร์ ณ โบสถ์เซนต์ โอดิลล์ บาวาเรีย ประเทศเยอรมนี ต่อมาทรงหย่าปีพ.ศ. 2540 ทั้งสองมีโอรส-ธิดารวม 3 คน
โปงลางสะดิ้ง ลำซิ่งส่ายหน้า
โปงลางสะดิ้ง ลำซิ่งส่ายหน้า เป็นภาพยนตร์ไทยที่ออกฉายเมื่อวันที่ 29 พฤศจิกายน พ.ศ. 2550 กำกับโดยฤกษ์ชัย พวงเพ็ชร์ นำแสดงโดย วงดนตรี “โปงลางสะออน” , กวี ตันจรารักษ์ , วิสา สารสาส ,ค่อม ชวนชื่น, โก๊ะตี๋ อารามบอย และนักแสดงรับเชิญ จตุรงค์ พลบูรณ์ และ จิ้ม ชวนชื่น
โรงหนังเฉลิมพลรามาเป็นโรงหนังที่เคยมีคนดูเต็มโรง แต่เมื่อมีผีออกอาละวาด ทำให้รายได้ซบเซาลงไปด้วย “โตมร” (อี๊ด โปงลาง - สมพงษ์ คุนาประถม) หลานชาย “ลุงปาย” เจ้าของโรงหนัง (บุญชื่น บุญเกิดรัมย์ - แดน บุรีรัมย์) จึงหาวิธีขายโรงหนังทิ้ง ส่วนลุงปายอยากเก็บรักษาไว้ อีกสาเหตุที่โตมรอยากขายโรงหนัง เพราะ “พลอย” (วิสา สารสาส) นายหน้าที่มาติดต่อซื้อ โตมรหลงรักพลอย จึงเสนอตัวเกลี้ยกล่อมลุงปายขายแต่ก็ไม่สำเร็จ
พนักงานในโรงหนังมี “เปรี้ยว” (ลูลู่ - ดวงฤดี บุญบำรุง), “หวาน” (ลาล่า - ขวัญนภา เรืองศรี) สองสาวพนักงานโรงหนัง, พี่ด้วง (ค่อม ชวนชื่น) พนักงานเดินตั๋วคู่หู กับ เค (อนุชิต กุลศรี เควิน - โปงลางสะออน) พนักงานรุ่นน้อง แถมด้วย “ป๋อง” เด็กส่งฟิล์มหนัง (โก๊ะตี๋ อารามบอย)
โตมรได้คบกับเพื่อนแปลกหน้า “วิน” (บีม -กวี ตันจรารักษ์) โชเฟอร์แท็กซี่ละแวกนั้นที่คอยให้คำปรึกษาทางด้านหัวใจ แต่เมื่อถึงเวลาที่โรงหนังจะต้องปิดตัว พนักงานทุกคน ต่างร่วมใจกันแยกย้ายไปหางานพิเศษ หวังนำเงินมาช่วยโรงหนัง แต่ก็ไม่ประสบความสำเร็จ เพราะไม่ใช่สิ่งที่ตนถนัด โตมรตัดสินใจทำบางอย่าง เพื่อความสุขของ วินบ้าง และพลิกเปลี่ยนโรงหนังสู่มิติใหม่
ในนิตยสารฟิล์มแมกซ์ มีนักวิจารณ์ให้ดาว "โปงลางสะดิ้ง ลำซิ่งส่ายหน้า" ทั้งหมด 7 คน รวม 11 ดาว เฉลี่ยเท่ากับ 1.57 ดาว (จากคะแนนเต็ม 4 ดาว) โดยนักวิจารณ์ชื่อดัง ประวิทย์ แต่งอักษร ให้ต่ำสุดที่ครึ่งดาว
โปงลางสะดิ้ง ลำซิ่งส่ายหน้า ทำรายได้รวม 75 ล้านบาท
จีเอ็มเอ็ม ไลฟ์
จีเอ็มเอ็ม ไลฟ์ เป็นบริษัทในเครือของจีเอ็มเอ็ม แกรมมี่ โดยได้แยกออกมาเป็นค่ายเพลงป็อปและร็อคและได้เปิดตัวเมื่อราวเดือนกันยายน 2538
ราวเดือนกันยายน พ.ศ. 2538 ไพบูลย์ ดำรงชัยธรรม หนึ่งในผู้ก่อตั้ง มีแนวคิดทำเพลงป็อปเป็นครั้งแรก โดยก่อนหน้านั้น ทางจีเอ็มเอ็ม แกรมมี่ผลิตเพลงสากลเป็นส่วนใหญ่ โดยแยกส่วนออกจากสตริงอย่างสิ้นเชิงเพื่อความสะดวกในการทำธุรกิจ จึงได้จัดตั้ง บริษัท จีเอ็มเอ็ม ไลฟ์ จำกัด ขึ้นโดยมีกริช ทอมมัสเป็นผู้ดูแลจนถึงปัจจุบัน โดยนักร้องคนแรกของค่ายจีเอ็มเอ็ม ไลฟ์นี้ เป็นผู้จัดการแสดงคอนเสิร์ต ในจีเอ็มเอ็ม แกรมมี่ ทุกสถานที่ในทุกที่
สังคายนาแห่งเทรนต์
สังคายนาแห่งเทรนต์() เป็นการประชุมสภาสังคายนาสากลของคริสตจักรโรมันคาทอลิก ถือเป็นการประชุมครั้งสำคัญที่สุดครั้งหนึ่งของฝ่ายโรมันคาทอลิก จัดขึ้นระหว่างวันที่ 13 ธันวาคม ค.ศ. 1545 ถึงวันที่ 4 ธันวาคม ค.ศ. 1563 เริ่มสมัยประชุมที่เมืองเตรนโต ราชรัฐมุขนายกเทรนต์ จักรวรรดิโรมันอันศักดิ์สิทธิ์ (ปัจจุบันอยู่ในประเทศอิตาลี) บางสมัยประชุมย้ายไปจัดที่เมืองโบโลญญา ตรงกับสมณสมัยของสมเด็จพระสันตะปาปาปอลที่ 3 ผ่านสมณสมัยสมเด็จพระสันตะปาปาจูเลียสที่ 3 จนมาสิ้นสุดในสมณสมัยสมเด็จพระสันตะปาปาปิอุสที่ 4
การประชุมครั้งนี้เป็นการตอบโต้การปฏิรูปศาสนาฝ่ายโปรเตสแตนต์ ซึ่งฝ่ายคาทอลิกมองว่าเป็นพวกนอกรีต จึงจัดการปฏิรูปคาทอลิก เพื่อชำระแนวคิดเกี่ยวกับความสำคัญของคัมภีร์ไบเบิลและขนบประเพณ๊ของคริสตจักร บาปกำเนิด การทำให้เป็นคนชอบธรรม ศีลศักดิ์สิทธิ์ พิธีบูชาขอบพระคุณ และการแสดงความเคารพต่อนักบุญ
การปฏิรูปศาสนา
การปฏิรูปศาสนา อาจหมายถึงการปฏิรูปทางศาสนาคริสต์ที่สำคัญๆในประวัติศาสตร์ยุโรป ซึ่งมีหลายครั้ง ได้แก่
และอาจจะหมายถึงการปฏิรูปศาสนาอื่น ๆ ได้อีก
ปลาวัวจมูกสั้น
ปลาวัวจมูกสั้น (; ) ปลาน้ำเค็มชนิดหนึ่งที่สามารถปรับตัวให้อยู่ในน้ำกร่อยจนเกือบเป็นน้ำจืดได้ มีชื่อวิทยาศาสตร์ว่า "Triacanthus biaculeatus" อยู่ในวงศ์ปลาวัวจมูกสั้น (Triacanthidae)
มีรูปร่างตัวป้อม ด้านข้างแบน นัยน์ตาใหญ่ จมูกและจะงอยปากสั้นกว่าปลาวัวในวงศ์อื่น ๆ ครีบหลังยาวแยกเป็น 2 ตอน ตอนแรกมีก้านครีบเป็นหนามแข็ง ปลายแหลม ตอนหลังอ่อนนิ่ม ครีบหางใหญ่ปลายเว้ารูปวงเดือน พื้นลำตัวเป็นสีเงิน ปนสีเขียว นิยมอยู่เป็นฝูง บริเวณชายฝั่งทะเลแถบป่าชายเลนหรือชายฝั่ง และปากแม่น้ำ ตั้งแต่ชายฝั่งทะเลเปอร์เซียจนถึงทะเลแถบเอเชียตะวันออกและเอเชียตะวันออกเฉียงใต้ มีขนาดโตเต็มที่ 30 เซนติเมตร กินอาหารจำพวก สัตว์ทะเลขนาดเล็กกว่า
ไม่จัดเป็นปลาเศรษฐกิจ แต่นิยมเลี้ยงเป็นปลาตู้สวยงาม ที่มักมีผู้นำมาขายและปรับสภาพให้อาศัยในน้ำกร่อยหรือน้ำจืดได้ แต่โดยมากจะไม่สามารถปรับตัวให้อยู่ในน้ำจืดได้ตลอด โดยจะค่อย ๆ กินอาหารน้อยลง และตายไปในที่สุด หากจะเลี้ยงจึงต้องปรับค่าความเค็มและรักษาค่าพารามิเตอร์ของน้ำให้เหมือนกับน้ำทะเลให้ดี จึงทำให้ปลาอยู่รอดมีชีวิตได้ตามปกติ
คุโรซากิ
คุโรซากิ ( ; ) เป็นซีรีส์จากประเทศญี่ปุ่น (โดราม่า) ที่สร้างมาจากมังงะในชื่อเดียวกัน Kurosagi มีเนื้อเรื่องเกี่ยวกับชายหนุ่มที่มีนามว่า "Kurosaki" ผู้ที่สูญเสียครอบครัวของตนไป เพราะถูกต้มตุ๋นจนล้มละลาย Kurosaki ผันตัวเองมาเป็นนักต้มตุ๋น ในชื่อ "Kurosagi" เพื่อหลอกเอาเงินจากนักต้มตุ๋น แล้วนำเงินมาคืนให้แก่เหยื่อที่ถูกหลอกเอาเงินไป โดยการปลอมตัวต่างๆ เข้าไปเป็นเหยื่อเพื่อหลอกให้อีกฝ่ายตายใจ
การเลือกตั้งประธานาธิบดีฝรั่งเศส ค.ศ. 1974
การเลือกตั้งประธานาธิบดีฝรั่งเศส พ.ศ. 2517 เกิดขึ้นเมื่อวันที่ 5 และ 19 พฤษภาคม พ.ศ. 2517 เนื่องจากการประธานาธิบดีแห่งสาธารณรัฐฝรั่งเศส จอร์จ ปอมปิดู ได้ถึงแก่อสัญกรรมอย่างกะทันหัน
ทุติยจุลจอมเกล้า
เครื่องราชอิสรืยาภรณ์จุลจอมเกล้า ชั้น ทุติยจุลจอมเกล้า มีอักษรย่อว่า ท.จ. เป็นเครื่องราชอิสริยาภรณ์ในตระกูลเครื่องราชอิสริยาภรณ์จุลจอมเกล้า ชั้นที่ 2 ซึ่งพระบาทสมเด็จพระเจ้าอยู่หัวจะพระราชทานทั้งฝ่ายหน้า (บุรุษ) มีจำนวนจำกัด 250 สำรับ และฝ่ายใน (สตรี) มีจำนวนจำกัด 100 สำรับ จัดเป็นเครื่องราชอิสริยาภรณ์ที่มีลำดับเกียรติอันดับที่ 18 ของเครื่องราชอิสริยาภรณ์ไทย การพระราชทานจะขึ้นอยู่กับพระราชอัธยาศัยส่วนพระองค์เท่านั้น
เครื่องราชอิสริยาภรณ์จุลจอมเกล้า ชั้น ทุติยจุลจอมเกล้า สามารถแบ่งออกสำหรับพระราชทานให้ฝ่ายหน้าและฝ่ายใน โดยมีลักษณะดังนี้
เครื่องราชอิสริยาภรณ์จุลจอมเกล้า ชั้นทุติยจุลจอมเกล้า สำหรับฝ่ายหน้า 1 สำรับ ประกอบด้วย
ดวงตราใช้สำหรับประดับห้อยกับแพรแถบสีชมพู กว้าง 5 เซนติเมตร ใช้สำหรับสวมคอ
เครื่องราชอิสริยาภรณ์จุลจอมเกล้า ชั้นทุติยจุลจอมเกล้า สำหรับฝ่ายใน 1 สำรับ ประกอบด้วย
เครื่องราชอิสริยยศ ผู้ได้รับพระราชทานเครื่องราชอิสริยาภรณ์จุลจอมเกล้า ชั้น ทุติยจุลจอมเกล้า ถือว่ามีบรรดาศักดิ์เสมอขุนนางชั้น พระยาพานทอง จะได้รับพระราชทานเครื่องราชอิสริยยศประกอบดังนี้2. กาทองคำ โต๊ะทองคำ
3. คณโททองคำ พร้อมพานรองทองคำ
4. ฝ่ายหน้าพระราชทาน พานหมากทองคำ พร้อมเครื่องประกอบ 8สิ่ง (ฝ่ายในพระราชทาน หีบหมากทองคำ)
เกียรติยศที่จะได้รับพระราชทานเมื่อเสียชีวิต ผู้ที่ได้รับพระราชทานเครื่องราชอิสริยาภรณ์จุลจอมเกล้า ชั้น ทุติยจุลจอมเกล้า เมื่อเสียชีวิตให้ใช้คำว่า ถึงแก่อนิจกรรม สตรีที่ได้รับพระราชานเครื่องราชอิสริยาภรณ์จุลจอมเกล้า ชั้นทุติยจุลจอมเกล้า สามารถใช้คำนำหน้านามได้ คือ ใช้คำนำหน้านามว่า "คุณหญิง" สำหรับผู้ที่สมรสแล้ว หรือ "คุณ" สำหรับผู้ที่ยังไม่ได้สมรส
สำหรับสตรีในราชสกุล ชั้นหม่อมเจ้าขึ้นไปให้ใช้คำนำพระนามตามเดิม ไม่ว่าจะได้รับพระราชทานชั้นใด ส่วนสตรีในราชสกุล ชั้นหม่อมราชวงศ์ และหม่อมหลวง เมื่อได้รับพระราชทานทุติยจุลจอมเกล้า ให้ใช้ฐานันดรศักดิ์เดิม โดยไม่ใช้คำนำนามว่า " คุณหญิง " นำหน้า
เครื่องราชอิสริยาภรณ์จุลจอมเกล้า ชั้นทุติยจุลจอมเกล้านั้น สามารถสืบตระกูลเครื่องราชอิสริยาภรณ์ได้ โดยบุตรชายของผู้ได้รับพระราชทานนั้น จะได้รับพระราชานเครื่องราชอิสริยาภรณ์จุลจอมเกล้า ชั้น ตติยจุลจอมเกล้า สืบตระกูลเมื่อผู้ได้รับพระราชทานล่วงลับไปแล้ว และการสืบตระกูลจะสิ้นสุดลงเพียงชั้นนี้เท่านั้น หากไม่มีบุตรชาย หรือ บุตรชายไม่สามารถรับได้ ก็สามารถพระราชทานให้ทายาทที่เป็นชายคนอื่นแทนได้ (หากผู้สืบตระกูลเป็นชั้น หลาน หรือ เหลน ให้รับพระราชทาน ตติยานุจุลจอมเกล้า แทน)
การเรียกซ้ำ
การเรียกซ้ำ () หรือ การเวียนเกิด () เป็นปรากฏการณ์ที่มีการกลับไปอ้างอิงถึงตนเอง (self-reference) หรือมีนิยามเช่นเดียวกันในลำดับต่ำลงไป ปรากฏการณ์นี้มีปรากฏในหลายด้านเช่น คณิตศาสตร์ วิทยาการคอมพิวเตอร์ ศิลปะ ดนตรี การสร้างปฏิทรรศน์ เป็นต้น
ในวิทยาการคอมพิวเตอร์ การเรียกซ้ำถูกใช้ในการเขียนโปรแกรม เพื่อเรียกใช้ method ของตัวเอง ในการแสดงถึงการนิยาม method เดียวกันในลำดับที่ต่ำลงไป แต่การทำเช่นนี้อาจทำให้เกิดการเรียกซ้ำไม่รู้จบได้ หากไม่กำหนดเงื่อนไขเพื่อหยุดทำงานหรือเงื่อนไขไม่รัดกุม
ในการออกแบบเชิงศิลปะมีการวาดรูปในเชิงการเรียกซ้ำ อาทิ การวาดรูปซึ่งมีปรากฏรูปที่วาดนั้นอีกในขนาดเล็กกว่าอยู่ในภาพนั้น หรือที่เรียกกันว่า Droste Effect หรือการวาดรูปให้เกิดวงวนที่ขัดกับสามัญสำนึก
มีการใช้สร้างสัญญาณที่เรียกว่า Shepard Tone ซึ่งเป็นการสร้างจากการอ้างคลื่นให้เกิดคลื่นของตนเอง
จักรพรรดิฮั่นหลิง
สมเด็จพระจักรพรรดิหลิงแห่งราชวงศ์ฮั่น หรือ ฮั่นหลิงตี้ หรือ ฮั่นเลนเต้ (; ) ดำรงตำแหน่งเป็นจักรพรรดิในราชวงศ์ฮั่น รัชกาลที่ 24 เสด็จพระราชสมภพเมื่อ พ.ศ. 699 เป็นพระโอรสของเล่าจั้ง เชื้อพระวงศ์ชั้นสูงแห่งราชวงศ์ฮั่น เชื้อสายราชนิกูลเล่า เจ้าเมืองตูตัง เมื่อสิ้นบุญ พระเจ้าฮวนเต้ (漢桓帝) ได้ขอพระองค์นั้นไปชุบเลี้ยงในพระบรมมหาราชวัง ทรงเป็นที่โปรดปรานของสมเด็จพระจักรพรรดิฮั่นฮวนเต้มาก จึงทรงแต่งตั้งเป็นพระรัชทายาท เนื่องจากพระองค์ไม่มีพระราชโอรส
เมื่อสมเด็จพระจักรพรรดิฮั่นฮวนเต้เสด็จสวรรคตใน พ.ศ. 711 พระองค์จึงได้เสด็จขึ้นครองราชย์ต่อจากพระเจ้าฮวนเต้ในปีเดียวกัน ขณะมีพระชนมายุ 12 พรรษา และได้แต่งตั้งพระราชมารดาของพระองค์ขึ้นเป็น พระพันปีหลวงตังไทเฮา เพราะฉะนั้นเองพระมารดาของพระเจ้าเลนเต้จึงเป็น สมเด็จพระพันปีหลวงไทเฮาเพียงพระองค์เดียวในประวัติศาสตร์จีนที่ไม่ได้เป็นพระมเหสีของฮ่องเต้พระองค์ใด และรัชสมัยของพระองค์นั่นก็เป็นอีกชนวนหนึ่งที่ก่อให้เกิดยุคสามก๊ก เนื่องจากหลังจากทรงครองราชสมบัติไป 10 กว่าปี ก็เริ่มตีตัวออกห่างจากราชการบ้านเมือง หลงมัวเมาในสุรานารี และคำป้อยอของขันที ขันทีก็ได้ใจรีดนาทาเร้นราษฎร ดังนั้นใน พ.ศ. 726 จึงมีกลุ่มชาวนาต่างจังหวัดตั้งกลุ่มกบฏโพกผ้าเหลือง (黃巾之亂) เริ่มยึดครองขยายอำนาจแผ่ไปแว่นแคว้นต่าง ๆ
ราชธานีได้ส่งสาส์นไปยังหัวเมืองน้อยใหญ่ให้ช่วยยกทัพมาปราบกบฏโพกผ้าเหลือง และปิดประกาศขอรับสมัครชายผู้ต้องการปกป้องชาติ ซึ่งทำให้ เล่าปี่ (劉備) , กวนอู (關羽) , เตียวหุย (張飛) ได้มาพบกัน และร่วมมือกัน และเป็นโอกาสให้ตั๋งโต๊ะ (董卓) ได้ขึ้นมาเรืองอำนาจกดขี่ชาวบ้าน ทางวังหลวงก็มีความแตกแยก เพราะมีพระราชโอรส 2 พระองค์ คือ หองจูเปียน พระราชโอรสในสมเด็จพระจักรพรรดิฮั่นเลนเต้กับสมเด็จพระจักรพรรดินีโฮเฮา กับหองจูเหียบ พระราชโอรสในสมเด็จพระจักรพรรดิฮั่นเลนเต้กับพระสนมอองบีหยิน แต่ก็ไม่ได้รับความสนพระทัยจากพระเจ้าเลนเต้มากนัก จนในที่สุด ก็เสด็จสวรรคตใน พ.ศ. 732
รายพระนามและรายนามผู้ได้รับพระราชทาน ม.จ.ก.
เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (The Most Illustrious Order of the Royal House of Chakri) มีอักษรย่อว่า ม.จ.ก. มีพระมหากษัตริย์ทรงเป็นประธานเครื่องขัตติยราชอิสริยาภรณ์และทรงไว้ซึ่งพระราชอำนาจที่จะพระราชทานและเรียกคืนเครื่องขัตติยราชอิสริยาภรณ์นี้ได้ ปัจจุบัน เครื่องขัตติยราชอิสริยาภรณ์มีจำนวน 25 สำรับ สำหรับพระมหากษัตริย์ 1 สำรับ สมเด็จพระบรมราชินี 1 สำรับ และพระราชทานแก่พระบรมวงศานุวงศ์ที่สืบเนื่องโดยตรงในพระบาทสมเด็จพระพุทธยอดฟ้าจุฬาโลกหรือผู้ซึ่งพระบรมวงศานุวงศ์ดังกล่าวได้เสกสมรสด้วยอีก 23 สำหรับ นอกจากนี้ ยังสามารถพระราชทานแก่ประมุขของต่างประเทศซึ่งไม่นับรวมใน 25 สำรับอีกด้วย โดยมีพระนามผู้ที่ได้รับพระราชทานเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ เช่น
ผู้ได้รับถวายหรือรับพระราชทาน ม.จ.ก. ที่ยังทรงพระชนม์
ผู้ได้รับถวายหรือรับพระราชทาน ม.จ.ก. ที่ยังทรงพระชนม์และยังมีชีวิตอยู่
ศรีลังกามาตา
เพลงชาติแห่งสาธารณรัฐสังคมนิยมประชาธิปไตยศรีลังกา มีชื่อว่า ศรีลังกามาตา (สิงหล: ශ්‍රී ලංකා මාතා) อันมีความหมายว่า "มารดาแห่งศรีลังกา" ประพันธ์เนื้อร้องภาษาสิงหลและทำนองโดย อานันทะ สะมะระโกน (สิงหล: ආනන්ද සමරකෝන්) เมื่อ พ.ศ. 2483 และได้รับการรับรองเป็นเพลงชาติอย่างเป็นทางการเมื่อวันที่ 22 พฤศจิกายน พ.ศ. 2494 ภายหลังได้เกิดข้อขัดแย้งถึงเนื้อเพลงเดิมในท่อนแรก ซึ่งขึ้นต้นว่า "Namo namo matha, apa Sri Lanka" ต่อมาจึงมีการแก้ไขเนื้อร้องให้เป็นแบบปัจจุบันเมื่อ พ.ศ. 2505
เพลงศรีลังกามาตาภาคภาษาทมิฬ แปลจากภาคภาษาสิงหลเมื่อปี พ.ศ. 2493 โดย ปันดิทาร์ เอ็ม. นัลลาทัมบี (Pandithar M.Nallathamby) กวีชาวทมิฬ
กิลเบิรต์ ดูแลนเดิล
กิลเบิรต์ ดูแลนเดิล เป็นตัวละครการ์ตูนจากการ์ตูนเรื่องกันดั้มซี้ดเดสทินี
ประธานสภาแพลนท์คนปัจจุบัน หลังสงครามที่ ยาคินดูเอ้ ได้รับเลือกเป็นประธานคนใหม่แทน แพทริก ซาล่า ที่ล่วงลับไป ก่อหน้านั้น ตัวเค้าได้มีหน้าที่ ดูแลการกำเนิดของเหล่าโคออดิเนเตอร์ และ เคยทำงานอย่างลับๆที่โคโลนีเมนเดล มีเพื่อนสนิท คือ ลาอู เลอ คลูเซ่ หลังจากที่ได้รับเลือกแล้ว ก็ทำหน้าที่ประธานอย่างดีเรื่อยมา จนเกิดเหตุการณ์ ยูนิอุสเซเว่น ตก จึงเปิดโอกาสให้เค้าได้งัดแผนการณือันสุดยอดขึ้นมาใช้หลังจากทีกำจัด
เหล่า "โลว์โกสต์" แผนที่ว่าคือ "เดสตินี่ แพลนท์" ( DESTINY PLAN ) ซึ่งจะเป็นการตรวจรหัส DNA เพื่อคัดแยกระดับชนชั้น และความสามารถพิเศษ ซึ่งทำให้ พวกคิระ ไม่อาจยอมรับได้จึงได้ขึ้นมาอวกาศ เพื่อทำลายแผนการของประธานให้สิ้น ภายหลังเสียชีวิตโดย เรย์ ซา มาเรล ที่ตัวเค้ารักเหมือนลูกหลาน
การลอบสังหารเบนาซีร์ บุตโต
การลอบสังหารเบนาซีร์ บุตโต เกิดขึ้นในวันที่ 27 ธันวาคม 2550 ในราวัลปินดี ประเทศปากีสถาน เบนาซีร์ บุตโต นายกรัฐมนตรีปากีสถานสองสมัย (2531–2533; 2536–2539) และหัวหน้าพรรคประชาชนปากีสถาน พรรคฝ่ายค้านขณะนั้น กำลังรณรงค์หาเสียงก่อนการเลือกตั้งซึ่งมีกำหนดในเดือนมกราคม 2551 มีการยิงปืนใส่เธอหลังการชุมนุมการเมืองที่ Liaquat National Bagh และมีการจุดระเบิดพลีชีพทันทีหลังการยิง มีการประกาศว่าเธอเสียชีวิตเมื่อ 18:16 ตามเวลาท้องถิ่น (13:16 UTC) ที่โรงพยาบาลราวัลปินดี มีผู้เสียชีวิตอีก 24 คนจากการระเบิด บุตโตเคยรอดชีวิตจากความพยายามเอาชีวิตนางคล้ายกันซึ่งฆ่าประชาชนอย่างน้อย 139 คน หลังเธอกลับจากการลี้ภัยสองเดือนก่อน
แม้รายงานแรก ๆ ชี้ว่าเธอถูกเศษกระสุนหรือปืนยิง แต่รัฐมนตรีว่าการกระทรวงมหาดไทยปากีสถานทีแรกแถลงว่า บุตโตเสียชีวิตเพราะกะโหลกแตกเมื่อแรงระเบิดทำให้ศีรษะเธอชนกับหลังคารับแดดของพาหนะ ผู้ช่วยของบุตโตปฏิเสธฉบับนี้ และแย้งว่า เธอถูกปืนยิงสองนัดก่อนการจุดระเบิด ต่อมา รัฐมนตรีฯ ย้อนรอยจากข้ออ้างก่อนหน้า
ในเดือนพฤษภาคม 2550 บุตโตขอการคุ้มครองเพิ่มเติมจากบริษัททหารเอกชน แบล็กวอเตอร์ และสถานธุรกิจอังกฤษ อาร์เมอร์กรุป การสืบสวนเหตุการณ์ของสหประชาชาติเปิดเผยว่า "การลอบสังหารคุณบุตโตควรป้องกันได้หากดำเนินมาตรการรักษาความปลอดภัยเพียงพอ"
เหตุระเบิดในอำเภอหาดใหญ่ พ.ศ. 2549
เหตุระเบิดในหาดใหญ่ พ.ศ. 2549 เกิดขึ้นที่อำเภอหาดใหญ่ จังหวัดสงขลา เมื่อวันที่ 16 กันยายน พ.ศ. 2549 เชื่อว่าเป็นส่วนหนึ่งของการก่อความไม่สงบในชายแดนภาคใต้ของประเทศไทย ทำให้มีผู้เสียชีวิต 4 คน และบาดเจ็บ 82 คน
นิกายลูเทอแรน
นิกายลูเทอแรน () เป็นนิกายหนึ่งในศาสนาคริสต์ตะวันตกฝ่ายโปรเตสแตนต์ มาร์ติน ลูเทอร์ เป็นผู้ก่อตั้งนิกายนี้ขึ้นจากการปฏิรูปหลักเทววิทยาและการปฏิบัติของนิกายโรมันคาทอลิก
วิไลวรรณ วัฒนพานิช
วิไลวรรณ วัฒนพานิช (17 กุมภาพันธ์ พ.ศ. 2475 - ) นักแสดงหญิงชาวไทย เจ้าของฉายา "ดาราเจ้าน้ำตา" และเธอเป็นนักแสดงนำหญิงคนแรกที่ได้รับรางวัลนักแสดงนำหญิงยอดเยี่ยม รางวัลตุ๊กตาทอง เมื่อปี พ.ศ. 2500
บุตรสาวเพียงคนเดียวของร้อยตรีเอื้อ วัฒนพานิช กับนางทองคำ วัฒนพานิช
เข้าสู่วงการแสดงเป็นครั้งแรกหลังจากเข้าร่วมการประกวดนางสาวไทยประจำปี พ.ศ. 2491
สมรสครั้งแรกกับพร้อมสิน สีบุญเรือง ก่อนแยกทางกันและสมรสใหม่กับอดุลย์ ดุลยรัตน์ มีบุตรสาวเพียงคนเดียวชื่อ อนิวรรณ ภายหลังแยกทางกันและสมรสใหม่กับบุคคลนอกวงการจนถึงปัจจุบัน
เรื่องแรก "แดนดาวโจร (2493)" ตามด้วยภาพยนตร์และละครจำนวนหนึ่ง มีชื่อเสียงจากบท "เครือฟ้า" ในภาพยนตร์ "สาวเครือฟ้า" (2496) จนได้รับฉายาว่า "ดาราเจ้าน้ำตา "
ผลงานเด่นอื่นๆในช่วงต่อมา รับทนำใน "นางทาษ (2498, 2505)", "โบตั๋น (2498)" , "หนึ่งต่อเจ็ด", "หงษ์หยก (ร่วมกับ เก่อ หลาน; 2499)" และรับบทท้าวสุรนารี (แสดงคู่กับ สุรสิทธิ์ สัตยวงศ์) ในภาพยนตร์ไทย-ชอว์บราเดอร์ส "สุรนารี (2500)" ฯลฯ
ร่วมแสดงภาพยนตร์ต่างประเทศสามเรื่องคือ "The Bridge on the River Kwai (2500)", "Di xia huo hua (2501)" และ "Island of Lost Girls (2512)"
ร้องเพลง "ร่มฟ้าเวียงพิงค์" คู่กับ ชรินทร์ นันทนาคร (งามเมือง) ใน "ร่มฟ้าเวียงพิงค์" พ.ศ. 2493 และ "บวงสรวง" ใน "เมืองแม่หม้าย" ของภาพยนตร์ไทยไตรมิตร พ.ศ. 2515 (คำร้องของ ขุนวิจิตรมาตรา ใน "เมืองแม่หม้าย" สร้างโดย ภาพยนตร์เสียงศรีกรุง พ.ศ. 2478 )
ฯลฯ
ฯลฯ
เหตุระเบิดในจังหวัดสงขลา พ.ศ. 2548
เหตุระเบิดในจังหวัดสงขลา พ.ศ. 2548 เกิดขึ้นที่อำเภอหาดใหญ่ และอำเภอเมืองสงขลา จังหวัดสงขลา เมื่อวันที่ 3 เมษายน พ.ศ. 2548 เชื่อว่าเป็นส่วนหนึ่งของการก่อความไม่สงบในชายแดนภาคใต้ของประเทศไทย ทำให้มีผู้เสียชีวิต 2 คน และบาดเจ็บ 66 คน
ปรากฏการณ์โดรสต์
ปรากฏการณ์โดรสต์ () เป็นความสัมพันธ์เวียนเกิดที่ปรากฏในรูปแบบศิลปะ โดยมีลักษณะการวาดรูปลักษณะเดิมซ้ำแต่มีขนาดเล็กกว่าในรูปนั้นๆ และในรูปเล็กก็มีรูปเดียวกันอีกรูปหนึ่งปรากฏอยู่ เป็นชั้นๆ ไปเรื่อยๆ มักใช้ออกแบบโลโก้ต่าง ๆ แต่การที่ปรากฎการณ์นี้จะเกิดขึ้นจนเป็นอนันต์นั้นเกิดขึ้นได้เพียงในทางทฤษฎีเท่านั้น โดยปกติจะเกิดขึ้นเท่าที่ขนาดรูปจะปรากฎได้ ซึ่งสั้นมาก
ชื่อเรียกปรากฏการณ์นี้ตั้งตามภาพที่ปรากฎบนกล่องผลโกโก้สัญชาติดัตช์ยี่ห้อโดรสต์ ภาพบนกล่องเป็นภาพนางพยาบาลถือถาดซึ่งมีถ้วยช็อกโกแลตร้อนและกล่องที่มีภาพเดียวกันนี้อยู่ ภาพนี้ถูกนำมาใช้เมื่อปี 1904 และถูกใช้ตลอดมาเป็นเวลาหลายสิบปี โดยมีการเปลี่ยนแปลงน้อยมาก ชื่อเรียกปรากฏการณ์นี้ในตอนแรกถูกใช้ในวงเล็ก ต่อมากวี และ นักเขียนชื่อ Nico Scheepmaker ทำให้ชื่อเรียกนี้แพร่หลายขึ้นในช่วงปลายปี 1970
อำเภอกระแสสินธุ์
กระแสสินธุ์ เป็นอำเภอหนึ่งของจังหวัดสงขลา
อำเภอกระแสสินธุ์ตั้งอยู่บนคาบสมุทรสทิงพระ ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
อำเภอกระแสสินธุ์แบ่งพื้นที่การปกครองออกเป็น 4 ตำบล 22 หมู่บ้าน
ท้องที่อำเภอกระแสสินธุ์ประกอบด้วยองค์กรปกครองส่วนท้องถิ่น 4 แห่ง ได้แก่
อำเภอบางกล่ำ
ประวัติบ้านบางกล่ำ
บ้านบางกล่ำ (ตั้งอยู่ทางทิศตะวันตกเฉียงใต้ของทะเลสาบสงขลา) ต.บางกล่ำ อ.บางกล่ำ (เดิมเป็นอำเภอหาดใหญ่ ได้แยกออกมาเป็นอำเภอบางกล่ำเมื่อ 8 กันยายน พ.ศ. 2538) จ.สงขลา กินเนื้อที่โดยรวม 3 หมู่บ้านของอำเภอบางกล่ำ ประกอบด้วย หมู่ 1 บ้านบางกล่ำบน (เป็นสถานที่ตั้งของที่ว่าการอำเภอบางกล่ำ และองค์การบริหารส่วนตำบลบางกล่ำ), หมู่ 2 บ้านบางกล่ำกลาง และหมู่ 3 บ้านบางกล่ำใต้ บ้านบางกล่ำมีคลองบางกล่ำพาดผ่านและเชื่อมออกไปยังทะเลสาบสงขลาที่บ้านเกาะน้ำรอบ ต.บางเหรียง อ.ควนเนียง จ.สงขลา เดิมเป็นชื่อหมู่บ้านเรียกตามธรรมชาติของภูมิประเทศ คือเรียกตามชื่อคลองกับชื่อเกาะกลม เดิมชาวบ้านเรียกว่า บางเกาะกลม หรือเรียกสั้นๆว่า บางกลม
ช่วงสมัยรัชกาลที่ 2 จนถึงรัชกาลที่ 5 แห่งกรุงรัตนโกสินทร์ ได้มีกลุ่มชาวจีนอพยพมาจาก อำเภอไห่เติง/ไห่เฉิง 海登縣 / 海澄縣 (ไฮเท่ง) ปัจจุบันเปลี่ยนเป็นอำเภอหลงไห่ 龍海縣 (เหล่งไฮ)   จังหวัดจังโจว (เจียงจิว 漳州府) มณฑลฝูเจี้ยน (ฮกเกี้ยน 福建省) ประเทศจีน  ได้อาศัยเดินเรือมาทางอ่าวไทยเข้าสู่ทะเลสาบสงขลา และเข้ามาตั้งบ้านเรือน อาศัยอยู่ริมคลองปะปนกับคนไทยมาเป็นเวลาหลายสิบปี เริ่มแรกได้ประกอบอาชีพทางการเกษตร ปลูกผัก ผลไม้ ประมง และค้าขายทางเรือ ได้ถ่ายทอดวัฒนธรรมต่อๆกันมาหลายอย่าง เช่น ภาษาพูด เป็นต้น จนกระทั่งคนจีนสามารถพูดภาษาท้องถิ่นได้ เป็นเหตุให้เรียกชื่อคลองและหมู่บ้านคลาดเคลื่อนไปจากบางกลม หรือ บางเกาะกลม เป็น บางกล่ำ แรกเริ่มเดิมทีคนที่นี่ประกอบอาชีพเกษตรกรรม ประมง และค้าขายทางเรือ
พอสมัยรัชกาลที่ 5 ก็มีชาวจีนบางส่วนมาเป็นคนงานสร้างทางรถไฟ และยึดอาชีพปลูกพลู และละมุด ส่งขายทางเรือ ซึ่งพันธุ์ละมุด (สวา) ได้เอามาจากเมืองไทรบุรี กลันตรัน  ของไทยในสมัยนั้น การปลูกสร้างบ้านเรือนจะเป็นไม้ยกพื้นแบบปักษ์ใต้ เนื่องด้วยทำเลที่ตั้งเป็นที่ราบลุ่มมีน้ำหลากช่วงปลายปี การสัญจรแต่เดิมใช้ทางเรือเท่านั้นเพื่อไปยังเมืองสงขลาซึ่งเป็นชุมชนเมืองใหญ่ในสมัยนั้น และชุมชนรอบ ๆ ทะเลสาบสงขลา เช่น เมืองสงขลา เกาะยอ ระโนด การสัญจรทางรถไฟเริ่มในสมัยรัชกาลที่ 5 ส่วนการสัญจรทางรถยนต์จะมีถนนริมคลอง ปัจจุบันไม่มีได้สัญจรแล้วเพราะมีถนนตัดผ่านในหมู่บ้าน การสัญจรทางรถยนต์ก็เลยสะดวกสบายจนถึงปัจจุบัน ขนบธรรมเนียมประเพณี เนื่องด้วยเป็นหมู่บ้านคนไทยเชื้อสายจีนฮกเกี้ยน ขนบธรรมเนียมของจีนที่สำคัญยังคงยึดถือมาตั้งแต่อดีตจีนถึงปัจจุบัน คือ ตรุษจีน (ไหว้ชื่อบรรพชน) และเฉ่งเบ่ง (ไหว้หลุมศพ) และการทำบุญวันว่างเดือนห้า การทำบุญเดือนสิบ ประเพณีชักพระ ซึ่งเป็นประเพณีของไทยภาคใต้ สถานที่สำคัญ วัดบางทีง  วัดริมคลองบางกล่ำที่เก่าแก่ที่สุด อายุ กว่า 200 ปี ตั้งอยู่ฝั่งตะวันตกของคลองบางกล่ำ บ้านบางทีง ตำบลบางเหรียง อำเภอควนเนียง จังหวัดสงขลา (พระชื่อดัง พ่อท่านซุ้น, พ่อท่านจูลิ่ม) วัดชลธาราวาส (วัดบางกล่ำ เดิมชื่อวัดโคกขี้เหล็ก) ตั้งอยู่หมู่ที่ 1 บ้านบางกล่ำบน พระเกจิที่โด่งดัง
คือ พ่อท่านขวัญ หลวงพ่อเอียด (พ่อท่านต้ม) ศาลาทวดบ้านบางกล่ำ เป็นศาลเจ้าโบราณอายุร้อยหกสิบกว่าปี ตั้งอยู่ริมคลองบางกล่ำ หมู่ที่ 3 บ้านบางกล่ำใต้ วัดบางหยี  วัดริมคลองบางกล่ำ ตั้งอยู่ฝั่งตะวันออกของคลองบางกล่ำ บ้านบางหยี อำเภอบางกล่ำ จังหวัดสงขลา﻿
บางกล่ำ เป็นอำเภอหนึ่งของจังหวัดสงขลา
อำเภอบางกล่ำมีอาณาเขตติดต่อกับเขตการปกครองข้างเคียงดังต่อไปนี้
อำเภอบางกล่ำแบ่งพื้นที่การปกครองออกเป็น 4 ตำบล 36 หมู่บ้าน
ท้องที่อำเภอบางกล่ำประกอบด้วยองค์กรปกครองส่วนท้องถิ่น 4 แห่ง ได้แก่
อำเภอคลองหอยโข่ง
คลองหอยโข่ง เป็นอำเภอหนึ่งของจังหวัดสงขลา
อำเภอคลองหอยโข่งมีอาณาเขตติดต่อกับเขตการปกครองข้างเคียงดังต่อไปนี้
อำเภอคลองหอยโข่งแบ่งพื้นที่การปกครองออกเป็น 4 ตำบล 32 หมู่บ้าน
ท้องที่อำเภอคลองหอยโข่งประกอบด้วยองค์กรปกครองส่วนท้องถิ่น 4 แห่ง ได้แก่
อำเภอเทพา
อำเภอเทพา เป็นอำเภอหนึ่งของจังหวัดสงขลา และเป็นหนึ่งในสี่อำเภอจังหวัดสงขลาที่ถูกจัดอยู่ในกลุ่มพื้นที่ที่ยังมีเหตุการณ์ความไม่สงบในชายแดนภาคใต้ของประเทศไทย
ความเป็นมา ในสมัยโบราณ อำเภอเทพา มีฐานะเป็นเมืองเทพา จัดอยู่ในระดับ “เมืองจัตวา” และมีเมืองจะนะต่างเป็นเมืองจัตวา ขึ้นตรงต่อเมืองพัทลุง ทุกๆ ปี เจ้าเมืองจะต้องนำต้นไม้เงินต้นไม้ทองไปถวายเจ้าเมืองพัทลุงเป็นประจำ
ปี พ.ศ. 2339 ในรัชสมัยรัชกาลพระบาทสมเด็จพระพุทธยอดฟ้าจุฬาโลกมหาราช แห่งราชวงศ์จักรี ได้ทรงโปรดให้ยกเมืองเทพาและเมืองจะนะ ขึ้นกับเมืองสงขลา ซึ่งเป็นเมืองตรี
ปี พ.ศ. 2444 สมัยรัชสมัยของพระบาทสมเด็จพระจุลจอมเกล้าเจ้าอยู่หัว ได้ปรับปรุงบ้านเมือง การปกครองหัวเมืองต่าง ๆ และได้ทรงจัดตั้งมณฑลเทศาภิบาลขึ้น โดยแยกเมืองเทพาและเมืองจะนะออกจากเมืองสงขลา ตั้งขึ้นเป็นอำเภอเรียกว่า “อำเภอเทพา” (ไม่รวมอำเภอจะนะ) ขึ้นกับจังหวัดสงขลา โดยตั้งที่ว่าการอำเภอที่บ้านพระพุทธ ซึ่งเป็นปากแม่น้ำเทพา ไหลออกสู่ทะเลหลวงด้านตะวันออก(อ่าวไทย) เนื่องจากการคมนาคมทางบกยังไม่สะดวก ต้องอาศัยทางเรือเป็นส่วนใหญ่ จึงได้ยึดบ้านพระพุทธ หมู่ที่ 2 บ้านพระพุทธ ตำบลเทพา ปัจจุบันเป็นที่ตั้งอำเภอในสมัยนั้น
ปี พ.ศ. 2475 บ้านเมืองเจริญขึ้น การคมนาคมสะดวก มีรถไฟผ่านท้องที่อำเภอเทพา ทางราชการได้ย้ายที่ว่าการอำเภอเทพาจากบ้านพระพุทธ หมู่ที่ 2 ตำบลเทพา มาตั้งที่บ้านท่าพรุ หมู่ที่ 1 ตำบลเทพา ซึ่งใกล้กับสถานีรถไฟ “ท่าม่วง“ ต่อมาการรถไฟแห่งประเทศไทยได้เปลี่ยนชื่อสถานี ”ท่าม่วง” เป็น ”สถานีรถไฟเทพา” ให้ตรงกับคำว่า “อำเภอเทพา” ซึ่งตั้งอยู่ห่างจากที่ว่าการอำเภอเทพา ประมาณ 1 กิโลเมตร
ที่ว่าการอำเภอเทพา เดิมตัวอาคารก่อสร้างไม้มาตั้งแต่ พ.ศ. 2475 ต่อมาในปี พ.ศ. 2515 กรมการปกครองได้อนุมัติเงินงบประมาณทำการก่อสร้างเป็นอาคารครึ่งตึกครึ่งไม้สองชั้น ตามแบบแปลนของกรมโยธาธิการ ก่อสร้างแล้วเสร็จเมื่อ พ.ศ. 2516 และ ปี พ.ศ. 2548 กรมการปกครองได้อนุมัติเงินงบประมาณ เป็นเงิน 8,029,718.- บาท ทำการก่อสร้าง ตามแบบแปลนมาตรฐานกรมโยธาธิการ เลขที่ ม.18155
อำเภอเทพาตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
อำเภอเทพาแบ่งพื้นที่การปกครองออกเป็น 7 ตำบล 67 หมู่บ้าน
ท้องที่อำเภอเทพาประกอบด้วยองค์กรปกครองส่วนท้องถิ่น 8 แห่ง ได้แก่
อำเภอเทพา มีสถาบันอุดมศึกษาตั้งอยู่ จำนวน 1 แห่ง คือ วิทยาลัยชุมชนสงขลา
เฮลิคอปเตอร์กองทัพบก เครื่องขัดข้องลงจอดฉุกเฉินบริเวณลำคลองบ้านบ่อน้ำส้ม หมู่ 4 ตำบลเทพา มีผู้ได้รับบาดเจ็บ 10 ราย
อำเภอสะบ้าย้อย
อำเภอสะบ้าย้อย เป็นอำเภอหนึ่งของจังหวัดสงขลา และเป็นหนึ่งในสี่อำเภอจังหวัดสงขลาที่ถูกจัดอยู่ในกลุ่มพื้นที่ที่ยังมีเหตุการณ์ความไม่สงบในชายแดนภาคใต้ของประเทศไทย
ได้ปรากฏหลักฐานเอกสารราชการครั้งแรกเมื่อ พ.ศ. 2440 (ร.ศ.116) เป็นเขตการปกครองของอำเภอเทพา จังหวัดสงขลา ต่อมาเมื่อ ปี พ.ศ. 2467 ได้รับการยกฐานเป็นกิ่งอำเภอ เรียกว่า "กิ่งอำเภอบาโหย" ตั้งอยู่ที่ หมู่ที่ 1 ตำบลบาโหย โดยมีเขตการปกครอง 5 ตำบล คือ ตำบลบาโหย ตำบลโมง ตำบลเปียน ตำบลเขาแดง และตำบลจะแหน ต่อมาได้ย้ายมาตั้งที่ตำบลโมง (ต่อมาได้เปลี่ยนชื่อเป็นตำบลสะบ้าย้อย) และเปลี่ยนชื่อจาก "กิ่งอำเภอบาโหย" เป็น "กิ่งอำเภอสะบ้าย้อย" เมื่อปี พ.ศ. 2485 และมีเขตการปกครองจำนวน 8 ตำบล
ต่อมาเมื่อปี พ.ศ. 2499 ได้รับการยกฐานะเป็น "อำเภอสะบ้าย้อย" และเมื่อปี พ.ศ. 2531 ได้เพิ่มเขตการปกครองอีก 1 ตำบลคือ ตำบลธารคีรี (แยกจากตำบลบ้านโหนด และตำบลจะแหน บางส่วน) คำว่า "สะบ้าย้อย" เข้าใจว่า เป็นชื่อเถาว์วัลย์ชนิดหนึ่งที่มีผลเป็นฝักคล้ายสะตอ เมื่อผลสุกเมล็ดข้างในที่หุ้มเปลือกหนาจะมีเนื้อแข็งมาก ชาวบ้านนำมาใช้ในการละเล่นชนิดหนึ่ง เรียกว่า "การเล่นสะบ้า" ซึ่งมีมากในบึงแม่สะบ้าย้อย จึงได้นำมาตั้งเป็นชื่อตำบลและอำเภอจนถึงทุกวันนี้
อำเภอสะบ้าย้อยตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
28 เมษายน พ.ศ. 2547 เกิดเหตุคนร้ายบุกทำร้ายเจ้าหน้าที่ตำรวจที่ หน่วยบริการประชาชน บริเวณห้าแยกทางเข้าตลาดสะบ้ายบ้อย อำเภอสะบ้าย้อย ส่งผลให้เจ้าหน้าที่ตำรวจสังหารคนร้ายทั้งหมด 19 ราย โดย 15 ราย เสียชีวิตที่ ร้านอาหารสวยน๊ะ
อำเภอสะบ้าย้อยแบ่งพื้นที่การปกครองออกเป็น 9 ตำบล 62 หมู่บ้าน
ท้องที่อำเภอสะบ้าย้อยประกอบด้วยองค์กรปกครองส่วนท้องถิ่น 10 แห่ง ได้แก่
อาสนวิหารในสหราชอาณาจักร
อาสนวิหาร (Cathedral) ในสหราชอาณาจักร มีทั้งที่ยังใช้เป็นอาสนวิหารหรือโบสถ์ประจำเขตแพริชอยู่ และที่ยกเลิกไปแล้ว
อาสนวิหารข้างล่างนี้เดิมเป็นเคยเป็นอาสนวิหารแต่ในปัจจุบันมิได้เป็นอาสนวิหารแล้ว บางแห่งก็ยังใช้เป็นโบสถ์และยังเรียกกันว่า “อาสนวิหาร” บางแห่งก็เหลือแต่ซาก
ที่สกอตแลนด์ปัจจุบัน “คริสตจักรแห่งสกอตแลนด์” มิได้อยู่ภายใต้การปกครองของฉะนั้นตามทฤษฏี) จึงไม่มีอาสนวิหาร แต่สิ่งก่อสร้างที่เคยเป็นอาสนวิหารก่อนการปฏิรูปศาสนาในประเทศอังกฤษ (English Reformation) บางแห่งก็ยังเรียกกันอยู่ว่า “อาสนวิหาร” หรือ "High kirk" (High church)
กรีนา กปูร
กรีนา กปูร (, , เกิด 21 กันยายน พ.ศ. 2523) เป็นนักแสดงจากประเทศอินเดีย
ผลงานที่ทำให้เป็นที่รู้จักในประเทศไทย คือเรื่อง Asoka (พระเจ้าอโศกมหาราช) แสดงร่วมกับ ศาห์รุข ข่าน และ ใน พ.ศ. 2549 กรีนา ได้มาถ่ายทำ ภาพยนตร์ เรื่อง 36 china town กับ ศาหิท กปูร ที่ บ้านนกอินทรีย์ ปทุมธานี
สมิง เกียรติเพชร
สมิง เกียรติเพชร สถิติการชก 2 ครั้ง ชนะ 1 (น็อค 1) แพ้ 1
ราวัลปินดี
ราวัลปินดี () เป็นเมืองในประเทศปากีสถาน ตั้งอยู่ในแคว้นปัญจาบ ใกล้กับกรุงอิสลามาบาด เป็นเมืองศูนย์กลางของกองทัพปากีสถาน และเคยเป็นเมืองหลวงของประเทศขณะที่กรุงอิสลามาบาดกำลังสร้างในช่วงคริสต์ทศวรรษ 1960
เมืองราวัลปินดีมีพื้นที่ 5,286 ตารางกิโลเมตร มีประชากรประมาณ 3,039,550 คน
อิสลามาบาด
อิสลามาบาด (, ) เป็นเมืองหลวงของประเทศปากีสถาน ตั้งอยู่ในอิสลามาบาดแคพิทัลเทร์ริทอรี มีพื้นที่ 906 ตารางกิโลเมตร ประชากร 805,000 คน (พ.ศ. 2541) กรุงอิสลามาบาดสร้างขึ้นในคริสต์ทศวรรษ 1960 เพื่อเป็นเมืองหลวงของประเทศแทนนครการาจี
การาจี
การาจี (; ) เป็นเมืองใหญ่ที่สุดในประเทศปากีสถาน และเป็นเมืองหลวงของแคว้นสินธ์ ตั้งอยู่บริเวณชายฝั่งทะเลอาหรับ มีพื้นที่ 3,527 ตารางกิโลเมตร ประชากร 12,315,843 คน (พ.ศ. 2550)
พรรคเอกราชปวยร์โตรีโก
พรรคเอกราชปวยร์โตรีโก (; ) เป็นพรรคการเมืองในปวยร์โตรีโก มีนโยบายหลักคือการประกาศอิสรภาพปวยร์โตรีโกจากสหรัฐอเมริกา พรรคเอกราชปวยร์โตรีโกเป็นหนึ่งในสามพรรคการเมืองหลักและเป็นพรรคที่เก่าแก่เป็นอันดับสองของดินแดน
อุทยานแห่งชาติควีนเอลิซาเบธ
อุทยานแห่งชาติควีนเอลิซาเบธ (; ชื่อย่อ: QENP) เป็นอุทยานแห่งชาติในประเทศยูกันดา ตั้งอยู่ทางตะวันตกของประเทศ มีพื้นที่เกือบ 2,000 ตารางกิโลเมตร หรือ 1,250,000 ไร่ สถาปนาขึ้นเมื่อ พ.ศ. 2497 โดยตั้งชื่อตามพระนามของสมเด็จพระราชินีนาถเอลิซาเบธที่ 2 แห่งสหราชอาณาจักร
เป็นอีกแห่งหนึ่งที่มีความหลากหลายของสัตว์ป่าจำนวนมาก
ปฏิบัติการโนบุตะ เปลี่ยนเธอให้สวยปิ๊ง
ปฏิบัติการโนบุตะ เปลี่ยนเธอให้สวยปิ๊ง
ชูจิ คิริตานิเป็นนักเรียนชายที่เป็นที่รู้จักและเป็นเพื่อนกับทุกคนในโรงเรียน แต่คนเดียวที่เขารับไม่ได้คืออกิระ คุซาโนะ ซึ่งสำหรับชูจิแล้วเป็นคนที่น่ารำคาญ ทำตัวตลก วันหนึ่ง มีนักเรียนหญิงย้ายเข้ามาโนบุโกะ โคตานิ เธอเป็นคนไม่กล้าแสดงออก จึงทำให้ถูกกลุ่มนักเรียนห้องเดียวกันคอยกลั่นแกล้ง ชูจิและอกิระได้เข้ามาช่วย และคิดว่ามีทางเดียว ที่จะทำให้โนบุโกะหลุดจากปัญหาการถูกแกล้งได้ นั่นคือ พวกเขาจะช่วยเปลี่ยนโนบุโกะให้เป็นคนดังของโรงเรียน โดยตั้งชื่อเล่นให้กับโนบุโกะว่า "โนบุตะ" และเรียกปฏิบัติการนี้ว่า Nobuta o Produce
ชอมป์
ชอมป์ (Chomp) เป็นเกมคณิตศาสตร์ชนิดหนึ่ง แข่งขันระหว่างผู้เล่น 2 คน โดยใช้ตัวหมากวางเรียงกันเป็นรูปสี่เหลี่ยมผืนผ้า ผู้เล่นผลัดกันเลือกหมากตัวหนึ่ง และนำหมากตัวนั้นและหมากทุกตัวที่อยู่ทางใต้และด้านขวาของตัวนั้นออกจากเกม ผู้ที่นำหมากตัวสุดท้ายออกจากเกมเป็นฝ่ายแพ้
ผู้เล่น A ต้องนำหมากตัวสุดท้ายออกจากกระดาน จึงเป็นฝ่ายแพ้
L (เกมคณิตศาสตร์)
L เป็นเกมคณิตศาสตร์ชนิดหนึ่ง คิดค้นโดย Edward de Bono
เกม L ใช้เล่นระหว่างผู้เล่นสองฝ่าย โดยเล่นบนกระดานขนาด 4×4 ช่อง แต่ละฝ่ายมีหมากรูปตัว L ขนาด 3×2 ฝ่ายละ 1 ตัว และมีหมากขนาด 1×1 วางอยู่บนกระดาน 2 ตัว ผู้เล่นผลัดกันเลื่อนหมากของตนไปในตำแหน่งใดก็ได้ และสามารถเลือกที่จะเลื่อนหมาก 1×1 ได้ 1 ตัว ผู้ที่ไม่สามารถเลื่อนหมากต่อได้เป็นฝ่ายแพ้
สถานีแลงคาสเตอร์เกต
สถานีแลงคาสเตอร์เกต () เป็นสถานีหนึ่งของรถไฟใต้ดินลอนดอนซึ่งตั้งอยู่บนถนนเบยส์วอเตอร์ในเบยส์วอเตอร์ ซึ่งอยู่ตรงข้ามกับสวนสาธารณะอันโด่งดังของอังกฤษ ไฮด์ปาร์ก (เพียงแค่ข้ามถนนไปเท่านั้น) และอยู่ในบริเวณใกล้เคียงกับโรงแรมรอยัลแลงคาสเตอร์ สถานีนี้ตั้งอยู่ระหว่างสถานีควีนสเวย์และสถานีมาร์เบิลอาร์ชบนสายเซ็นทรัล และอยู่ในเขต 1
สถานีแลงคาสเตอร์เกตถูกเปิดในวันที่ 30 กรกฎาคม พ.ศ. 2443 โดยเป็นส่วนหนึ่งของ Central London Railway (ปัจจุบันเป็นสายเซ็นทรัล) ตัวอาคารเดิมถูกออกแบบโดยแฮร์รี่ เบลล์ เมชเชอร์ส แต่อาคารที่เขาออกแบบก็โดนรื้อและอาคารใหม่ก็ถูกสร้างขึ้นซึ่งเป็นส่วนหนึ่งจากการพัฒนาโรงแรมในช่วงปี พ.ศ. 2508 ขึ้นไป
สถานีแลงคาสเตอร์เกตพบปัญหามากมายเพราะตั้งอยู่ระหว่างบริเวณที่เงียบเหงาไม่ค่อยมีผู้คนและบริเวณที่ที่ดินมีราคาสูง สถานนี้มีบันไดเวียน และ ลิฟต์ 2 ตัวลงไปยังชานชาลา
นอกเหนือจากโรงแรมมากมายที่อยู่ติด ๆ กับสถานีและสถานีอยู่ใกล้กับใจกลางกรุงลอนดอนแล้ว (เช่น โรงแรมรอยัลแลงคาสเตอร์) บริเวณนั้นเงียบเหงานมาก การที่ขาดร้านค้า ภัตตาคาร บาร์ และแหล่งบันเทิงอื่น ๆ แต่บริเวณแพดดิงตันที่ยุ่งวุ่นวายมากกว่าสถานีแลงคาสเตอร์เกตหลายเท่าใช้เวลาเดินจากสถานีเพียงแค่ 5 นาทีโดยการเดินเท่านั้น ซึ่งมีร้านค้า ภัตตคาร และบาร์จำนวนมาก พื้นที่รอบ ๆ สถานีแลงคาสเตอร์เกตมีวิวทิวทัศน์ที่สงบมากและผู้พักอาศัยที่ร่ำรวย
สถานีถูกปิดลงในวันที่ 3 กรกฎาคม พ.ศ. 2549 ถึง 13 พฤศจิกายน พ.ศ. 2549 เพื่อที่จะเปลี่ยนลิฟต์และสร้างสถานีใหม่
ซานต้าบ๊องต้องเป็นเธอ!
ซานต้าบ๊องต้องเป็นเธอ! () เป็นการ์ตูนญี่ปุ่น แนวเรื่องเป็นแนวโรแมนติก แต่งเรื่องและวาดภาพโดย เคน อาคามัตสึ เป็นเรื่องราวเกี่ยวกับเด็กชายคนหนึ่ง ที่เกลียดวันคริสต์มาสเป็นชีวิตจิตใจ เพราะเป็นวันเกิดของเขา เขามีชื่อ ว่า ซันตะ และเขาก็ได้เปลี่ยนไป เมื่อเขาพบ กับ ไม ซานต้าฝึกหัดคนหนึ่ง
"ซานต้าบ๊องต้องเป็นเธอ!" ถูกตีพิมพ์ครั้งแรกในนิตยสารโชเน็นแมกกาซีนรายสัปดาห์ ในปี พ.ศ. 2541 เป็นการ์ตูนที่มีเนื้อเรื่องเพียง 1 ตอนเท่านั้น และ ในภาค โอวีเอ ก็มีเพียง 2 ตอนเท่านั้น
ในภาคโอวีเอนั้น ได้เพิ่มตัวละคร มาทั้งหมด 3 ตัว คือ ไมไม,เชอร์รี่,โนเอล และได้คงตัวละครหลักไว้ คือ ซันตะ และ ไม
มีด้วยกันทั้งหมด 2 ตอนคือ
ในตอนจบของตอนที่ 2 มีตัวอย่างของตอนที่ 3 ออกมาตอนท้าย แต่กลับไม่มีตอนที่สามออกฉายเลย
สถานีมาร์บะลาช
สถานีมาร์บะลาช () เป็นสถานีหนึ่งของรถไฟใต้ดินลอนดอนในนครหลวงเวสต์มินสเตอร์ สถานีนี้ตั้งอยู่ระหว่างสถานีแลงคาสเตอร์เกตและสถานีบอนด์สตรีทบนสายเซ็นทรัล และอยู่ในเขต 1
แฟนอาร์ต
แฟนอาร์ต () เป็นงานศิลปะที่เกี่ยวกับตัวละคร เครื่องแต่งกาย หรืออุปกรณ์จากการ์ตูนหรือภาพยนตร์เรื่องใดเรื่องหนึ่ง ที่ทำขึ้นโดยจิตรกรสมัครเล่น
พระเจ้าทันจง
พระเจ้าดันจง (단종 端宗)(พ.ศ. 1984 ถึง พ.ศ. 2000) ทรงเป็นกษัตริย์องค์ที่ 6 ของราชวงศ์โชซอน (พ.ศ. 1995 ถึง พ.ศ. 1998) ขณะที่พระเจ้ามุนจงพระบิดาสิ้นพระชนม์นั้น พระเจ้าดันจงทรงอายุได้แค่ 12 ชันษา จึงต้องให้ฮวางโบอิน และ คิมจงซอ เป็นผู้สำเร็จราชการแทน แต่คิมจงซอนั้น ต้องการแผ่ขยายอำนาจในราชสำนัก จึงชนเข้ากับการขยายอำนาจขององค์ชายซูยัง และองค์ชายอันพยอง พระปิตุลา ในพ.ศ. 1996 องค์ชายซูยังก็ได้ทำการยึดอำนาจสังหารฮวางโบอินและคิมจงซอที่หน้าพระราชวังเคียงบก และได้สังหารองค์ชายอันพยองและในพ.ศ. 1998 องค์ชายซูยัง บังคับให้พระเจ้าดันจงสละบัลลังก์ และถูกเนรเทศ องค์ชายซูยังขึ้นครองราชย์เป็นพระเจ้าเซโจ ในพ.ศ. 2000 ขุนนางหกคนได้วางแผนยึดอำนาจจากพระเจ้าเซโจกลับคืนให้พระเจ้าด้นจง แต่แผนการรั่วไหล ขุนนางทั้งหกจึงถูกประหารชีวิต พระเจ้าเซโจทรงเห็นว่าถ้าพระเจ้าดันจงยังคงมีพระชนม์ชีพอยู่ต่อไปคงจะเป็นภัย จึงปลดพระเจ้าดันจงลงเป็นองค์ชายโนซานและปลงพระชนม์ในที่สุด
องค์ชายโนซานเมื่อถูกปลงพระชนม์ยึดอำนาจแล้วก็มิได้รับพระนามกษัตริย์ จนในสมัยพระเจ้าซุกจงพ.ศ. 2241 จึงได้ให้พระนามว่า"ดันจง"
พระเจ้าทันจง แห่งโชซ็อน
BBC Prime
BBC Prime เป็นช่องรายการบันเทิงทั่วไปของ BBC ที่สามารถรับชมได้ในทวีปยุโรป แอฟริกา และตะวันออกกลาง โดยช่องรายการนี้ออกอากาศครั้งแรกในเดือนมกราคม ค.ศ. 1995 และเริ่มออกอากาศในแอฟริกาในเดือนมีนาคม ค.ศ. 1999 ซึ่งได้รับเงินทุนจากผู้ให้บริการโทรทัศน์แบบบอกรับเป็นสมาชิกในพื้นที่ โดยสามารถรับชมได้โดยสมัครเพียงแค่ช่องเดียว หรือเป็นแพ็คเกจรวมกับช่องอื่นด้วยก็ได้ ในบางพื้นที่ ช่องรายการนี้อาจมีการโฆษณา แต่ไม่อนุญาตให้โฆษณาในสหราชอาณาจักร เนื่องมาจากข้อตกลงของ BBC ที่กล่าวว่า บริการภายในประเทศ ไม่สามารถออกอากาศโฆษณาได้
ช่องรายการนี้ออกอากาศรายการประเภทดราม่า, เบาสมอง และรายการเกี่ยวกับการดำเนินชีวิตผ่านทางดาวเทียมและเคเบิล ในอดีต ช่องรายการนี้ได้แบ่งเวลาให้รายการในช่วง BBC Learning ได้ออกอากาศหกชั่วโมงต่อวัน ซึ่งต่อมาได้ถูกยกเลิกในเดือนสิงหาคม ค.ศ. 2006 เนื่องจากต้องการปรับปรุงช่องรายการ และขยายฐานผู้ชม .
เมื่อได้ออกอากาศครั้งแรก BBC Prime ยังออกอากาศรายการจากบริษัทเก่าของ ITV หรือ Thames Television ซึ่งเป็นการร่วมมือกันกับ BBC Worldwide แต่ภายหลัง การร่วมมือกันได้สิ้นสุดลง และรายการอย่าง The Bill ก็ไม่สามารถออกอากาศอีกได้
รูปแบบเอเชียของช่องรายการนี้ได้เปิดตัววันที่ 1 ธันวาคม ค.ศ. 2004 ซึ่งมีผังรายการที่แตกต่างมาก เนื่องจากมีเขตเวลาและวัฒนธรรมที่แตกต่างกัน รวมถึงการบรรยายใต้ภาพในพื้นที่ท้องถิ่น เช่น ภาษาจีน ไทย และเกาหลี BBC Prime ในเอเชียสามารถรับชมได้ในฮ่องกง (ผ่านทาง Now TV ช่อง 529) ในประเทศไทย (ผ่านทางทรูวิชั่นส์ ช่อง 149) ในสิงคโปร์ (ผ่านทาง StarHub ช่อง 76) และในเกาหลีใต้ (ผ่านทาง Skylife ช่อง 334) ในวันที่ 6 ตุลาคม ค.ศ. 2006 ช่องนี้ถูกแทนที่โดย BBC Entertainment
BBC Japan ซึ่งเป็นช่องที่ออกอากาศรายการคล้ายๆ กันนั้น ได้เปิดตัวในประเทศญี่ปุ่น วันที่ 1 ธันวาคม ค.ศ. 2004 แต่ได้หยุดการออกอากาศในวันที่ 30 เมษายน ค.ศ. 2006 เนื่องจากปัญาหาเกี่ยวกับบริษัทผู้ออกอากาศในพื้นที่
ในเดือนกันยายน ค.ศ. 2006 ได้มีการประกาศว่า BBC Prime จะเริ่มหยุดการออกอากาศ และถูกแทนที่โดย BBC Entertainment ซึ่งเป็นหนึ่งในช่องนานาชาติช่องใหม่ที่ถูกวางแผนโดย BBC Worldwide ผู้อำนวยการควบคุมของ BBC Worldwide ในส่วนของช่องนานาชาติ ชื่อ Darren Childs กล่าวว่า ""แบรนด์ของ BBC Prime จะค่อยๆ จางหายไป มันเป็นสิ่งที่เราควรจะทำ มันเป็นแบรนด์ที่ไม่เจาะจง BBC Entertainment จะช่วยบอกได้ว่าช่องรายการนั้นมีรายการเกี่ยวกับอะไรได้""
อิมพัลส์กันดั้ม
ZGMF-X56S อิมพัลส์กันดั้ม () ;) เป็นโมบิลสูทตัวเอกเครื่องแรกในการ์ตูนญี่ปุ่น อนิเมะ โมบิลสูทกันดั้มซี้ดเดสทินี ออกแบบโดยคุนิโอะ โอคาวาระ
อิมพัลส์กันดั้มเป็นหนึ่งในโมบิลสูทรุ่นเซคันด์สเตจของซาฟท์ เนื่องจากสนธิสัญญายูเนียสได้ห้ามใช้งานนิวตรอนแจมเมอร์แคนเซลเลอร์กับโมบิลสูท โมบิลสูทรุ่นเซคันด์สเตจจึงใช้วิธีชาร์จพลังงานให้แบตเตอรีด้วย "ระบบส่งพลังงานลำแสงดิวเทเรียม" ของยานมิเนอร์วาแทน เกราะเฟสชิฟท์อาเมอร์ของโมบิลสูทรุ่นเซคันด์สเตจยังได้รับการปรับปรุงเป็นวาริเอเบิลเฟสชิฟท์อาเมอร์ (Variable Phase Shift Armor - VPS) ที่พัฒนาต่อมาจากข้อมูลของเฟสชิฟท์อาเมอร์เปลี่ยนสีได้ของสไตรค์รูจ ซึ่งสามารถปรับค่าพลังงานที่ใช้และพลังป้องกันได้และจะทำให้สีเปลี่ยนไป ที่แตกต่างกันคือวาริเอเบิลเฟสชิฟท์อาเมอร์สามารถเปลี่ยนสีได้ระหว่างการต่อสู้ แต่สไตรค์รูจต้องทำการปรับแต่งก่อนทำการสู้รบ
อิมพัลส์กันดั้มเป็นโมบิลสูทเพียงรุ่นเดียวที่ออกแบบมาให้ใช้งานซิลลูเอ็ตซิสเต็มซึ่งดัดแปลงมาจากสไตรเกอร์แพ็คของสไตรค์กันดั้มและยังใช้ระบบโครงสร้างแบบคอร์สเปลนเดอร์ ซึ่งคล้ายกับระบบคอร์บล็อกในกันดั้มภาคก่อนๆ โดยใช้ยาน "YFX-M56 คอร์สเปลนเดอร์" เป็นห้องควบคุมและประกอบกับ "เชสต์ฟลายเยอร์" และ "เลกฟลายเยอร์" เป็นอิมพัลส์กันดั้ม เมื่ออิมพัลส์กันดั้มได้รับความเสียหายจะสามารถแยกร่างออกมา แล้วประกอบกับเชสต์ฟลายเยอร์หรือเลกฟลายเยอร์ที่ส่งมาใหม่จากมิเนอร์วาได้ ทั้งยังสามารถเปลี่ยนซิลลูเอ็ตแพ็คได้ด้วยยานไร้คนบังคับ "ซิลลูเอ็ตฟลายเยอร์" ชิ้นส่วนทั้งหมดของซิลลูเอ็ตแพ็คแตกต่างจากสไตรเกอร์แพ็คที่รวมไว้ในแบ็คแพ็ค จึงสามารถติดตั้งระหว่างการต่อสู้ได้ง่ายกว่ามาก ซึ่งซิลลูเอ็ตแพ็คนี้ประกอบด้วยนอกเหนือจากซิลลูเอ็ตแพ็คแล้ว อิมพัลส์กันดั้มยังมีอาวุธเป็นปืนวัลแคน, มีดคู่ "โฟลดิงเรเซอร์", บีมไรเฟิล และ โล่ซึ่งสามารถสร้างสนามพลังสะท้อนบีมได้ เกราะวาริเอเบิลเฟสชิฟท์ของอิมพัลส์กันดั้มจะเปลี่ยนสีและพลังป้องกันเพื่อให้เหมาะกับซิลลูเอ็ตแพ็คที่ใช้
ในภาคอนิเมะ อิมพัลส์กันดั้มเป็นโมบิลสูทประจำตัวของชิน อาสึกะและได้ใช้ในการการต่อสู้ครั้งสำคัญหลายครั้ง รวมถึงสามารถทำลายฟรีด้อมกันดั้มของคิระ ยามาโตะได้ ต่อมาได้เปลี่ยนไปให้ลูนามาเรีย ฮอว์คหลังจากที่ชินได้เดสทินีกันดั้มมาเป็นโมบิลสูทประจำตัวแทน ในฉบับนิยายภาพของกันดั้มซี้ด เดสทินีแอสเทรย์ ซาฟท์ได้สร้างอิมพัลส์กันดั้มเพิ่มขึ้นอีก โดยเครื่องที่สร้างขึ้นในภายหลังนี้ติดตั้งบูมเมอแรงบีมและใช้เครื่องกำเนิดบีมชิลด์แทนโล่แบบเดิม อิมพัลส์กันดั้มที่สร้างขึ้นใหม่นี้จะติดตั้งเดสทินีซิลลูเอ็ตที่ปรับปรุงแล้วและไม่เปลี่ยนสีของเกราะตามซิลลูเอ็ตที่ใช้
นักบินของอิมพัลส์เครื่องใหม่ก็คือ มาเล สเตราด์ และ คอร์ทนี เฮียโรมินัส
เครื่องราชอิสริยาภรณ์อันมีเกียรติยศยิ่งมงกุฎไทย
เครื่องราชอิสริยาภรณ์อันมีเกียรติยศยิ่งมงกุฎไทย () เป็นตระกูลเครื่องราชอิสริยาภรณ์ หนึ่งใน 8 ตระกูลที่สำหรับพระราชทานแด่พระบรมวงศานุวงศ์ ข้าราชการ และผู้กระทำคุณความดี ทั้งบุรุษและสตรี โดยเครื่องราชอิสริยาภรณ์อันมีเกียรติยศยิ่งมงกุฎไทยนี้สำหรับพระราชทานแก่ผู้กระทำความดีความชอบเป็นประโยชน์แก่ราชการหรือสาธารณชน โดยการพิจารณาเสนอขอพระราชทานของรัฐบาล เพื่อเป็นบำเหน็จความชอบและเครื่องหมายเชิดชูเกียรติยศอย่างสูง แก่ผู้ได้รับพระราชทาน พระราชทานทั้งบุรุษและสตรี หากทรงพระกรุณาโปรดเกล้า ฯ แล้ว ให้ประกาศรายนามในราชกิจจานุเบกษา ปรกติแล้วจะประกาศในวันเฉลิมพระชนมพรรษา 5 ธันวาคม ของทุกปี แยกเป็น 2 ฉบับ คือชั้นต่ำกว่าสายสะพาย และชั้นสายสะพาย เครื่องราชอิสริยาภรณ์อันมีเกียรติยศยิ่งมงกุฎไทยนี้ พระบาทสมเด็จพระจุลจอมเกล้าเจ้าอยู่หัว ทรงพระกรุณาให้สร้างขึ้น เมื่อ พ.ศ. 2412 เดิมมีชื่อว่า "เครื่องราชอิสริยาภรณ์อันมีเกียรติยศยิ่งมงกุฎสยาม" ต่อมาได้เปลี่ยนชื่อเป็น "เครื่องราชอิสริยาภรณ์อันมีเกียรติยศยิ่งมงกุฎไทย" เมื่อวันที่ 24 ตุลาคม พ.ศ. 2484
เครื่องราชอิสริยาภรณ์มงกุฎไทย มีศักดิ์รองจากเครื่องราชอิสริยาภรณ์ช้างเผือกในชั้นที่เท่ากัน เช่น ชั้นที่ 3 ต้องประดับ ดวงตราช้างเผือกก่อนแล้วจึงต่อด้วยดวงตรามงกุฎไทย
เครื่องราชอิสริยาภรณ์อันมีเกียรติยศยิ่งมงกุฎไทยนี้ พระบาทสมเด็จพระจุลจอมเกล้าเจ้าอยู่หัว ทรงพระกรุณาให้สร้างขึ้น เมื่อ พ.ศ. 2412 เดิมมีชื่อว่า "เครื่องราชอิสริยาภรณ์อันมีเกียรติยศยิ่งมงกุฎสยาม" ต่อมาได้เปลี่ยนชื่อเป็น "เครื่องราชอิสริยาภรณ์อันมีเกียรติยศยิ่งมงกุฎไทย" เมื่อวันที่ 24 ตุลาคม พ.ศ. 2484
เครื่องราชอิสริยาภรณ์อันมีเกียรติยศยิ่งมงกุฎไทย มีทั้งหมด 8 ชั้น มีลักษณะดังต่อไปนี้
สำหรับพระราชทานสตรี จะมีขนาดย่อมกว่าของบุรุษ
การเสนอขอพระราชทานเครื่องราชอิสริยาภรณ์ในตระกูลมงกุฎไทยนี้ กำหนดให้พิจารณาถึงตำแหน่ง ระดับ ชั้น ชั้นยศ กำหนดระยะเวลา และความดีความชอบ ตามระเบียบสำนักนายกรัฐมนตรี ว่าด้วยการขอพระราชทานเครื่องราชอิสริยาภรณ์อันเป็นที่เชิดชูยิ่งช้างเผือก และเครื่องราชอิสริยาภรณ์อันมีเกียรติยศยิ่งมงกุฎไทย พ.ศ. 2536 การขอพระราชทานในครั้งแรกในกรณีข้าราชการ จะต้องรับราชการมาแล้วไม่น้อยกว่า 5 ปีบริบูรณ์ นับแต่วันเริ่มเข้ารับราชการจนถึง 60 วันก่อนวันเฉลิมพระชนมพรรษา โดยให้เริ่มจากเครื่องราชอิสริยาภรณ์อันมีเกียรติยศยิ่งมงกุฎไทย และเครื่องราชอิสริยาภรณ์อันเป็นที่เชิดชูยิ่งช้างเผือกสลับกัน ดังนี้ชั้นต่ำกว่าสายสะพาย ในกรณีข้าราชการเริ่มที่
ชั้นสายสะพาย หรือ ข้าราชการที่มีบรรดาศักดิ์ สามารถขอรับพระราชทานโกศประดับเมื่อสิ้นชีวิต
การเสนอขอเครื่องราชอิสริยาภรณ์ มีทั้งหมด 44 บัญชี
การขอพระราชทานเครื่องราชอิสริยาภรณ์ให้แก่ข้าราชการพลเรือน ต้องมีระยะเวลาในการรับราชการมาแล้วไม่น้อยกว่า 5 ปี ก่อนถึงวันพระราชพิธีเฉลิมพระชนมพรรษาของปีที่จะขอไม่น้อยกว่า 60 วัน โดยมีแนวทางยึดตามระดับตำแหน่ง ดังนี้
วัลบูร์กา ฮับส์บูร์ก ดักลาส
วัลบูร์กา ฮับส์บูร์ก ดักลาส (พระนามเต็ม: วาร์ลบูก้า มาเรีย ฟรานซิสก้า เฮเลน เอลิซาเบธ; Walburga Maria Franziska Helene Elisabeth von Habsburg-Lothringen) ประสูติเมื่อวันที่ 5 ตุลาคม พ.ศ. 2501 ณ เมืองชล๊อสเบิร์ก ประเทศลักเซมเบิร์ก ทรงเป็นอาร์คดัชเชสแห่งออสเตรีย และเจ้าฟ้าหญิงแห่งฮังการี เป็นพระธิดาองค์ที่ 5 ในออตโต มกุฎราชกุมารแห่งออสเตรีย และเจ้าหญิงเรจิน่าแห่งแซ็กซ์-ไมนินเจน พระองค์ทรงเป็นนักกฎหมายและนักการเมือง โดยเป็นสมาชิกสภาแห่งประเทศสวีเดน ตั้งแต่ปี พ.ศ. 2549 โดยพระองค์มีพระนามทางการเมืองว่า วาร์ลบูก้า ฮับส์บูร์ก-ดักลาส (Warlburga Habsburg-Douglas)
พระองค์ทรงอภิเษกสมรสกับท่านเค้านท์อาร์คิบาล์ด ดักลาส ชาวสวีเดนเมื่อวันที่ 5 ธันวาคม พ.ศ. 2535 ณ กรุงบูดาเปสต์ ประเทศฮังการี ทั้งสองมีพระโอรสเพียงพระองค์เดียว คือ เค้านท์มอริตซ์ ออตโต เว็นเซล ดักลาส ซึ่งประสูติเมื่อวันที่ 30 มีนาคม พ.ศ. 2537
หลังจากที่ทรงสำเร็จการศึกษาเมื่อปี พ.ศ. 2520 ณ เมืองตุ๊ดส์เบิร์ก บาวาเรีย ประเทศเยอรมนี พระองค์ทรงศึกษาต่อวิชากฎหมายในระดับด๊อกเตอร์ ณ เมืองซาร์ลซบูร์ก
ตั้งแต่ปี พ.ศ. 2522 ถึง พ.ศ. 2535 พระองค์ทรงทำงานให้กับสภาสหภาพยุโรป ปีพ.ศ. 2526 พระองค์ทรงศึกษาด้านการประชาสัมพันธ์และสื่อสารมวลชน ณ กรุงวอชิงตัน ดี.ซี. และทรงทำงานให้กับนิตยสารรีเดอร์ส ไดเจสต์ ต่อมาทรงทำงานให้กับกระทรวงประชาสัมพันธ์ ประเทศโอมาน ตั้งแต่ปี พ.ศ. 2528 ถึง พ.ศ. 2535 และปี พ.ศ. 2547 พระองค์ทรงเป็นสมาชิกสื่ออาหรับนานาชาติในกรุงลอนดอน สหราชอาณาจักร
ในปีพ.ศ. 2516 พระองค์ทรงก่อตั้งสมาคมทนายความแพนยูโรปา (Paneuropa-Jugend Deutschland) ณ บาวาเรีย โดยพระองค์ทรงเป็นรองประธานในระดับนานาชาติ และอีก 3 ปีต่อมา พระองค์ทรงก่อตั้งสมาคมบรูซวิทซ์ เซนทรัม (Brüsewitz-Zentrum; Christlich-Paneuropäisches Studienwerk) โดยตั้งแต่ปี พ.ศ. 2523 ถึง พ.ศ. 2531 ทรงเป็นผู้ช่วยด้านการรักษาความปลอดภัยของสมาคมแพนยูโรเปียนนานาชาติ ต่อมาตั้งแต่ปี พ.ศ. 2531 ถึง พ.ศ. 2547 ทรงเป็นเลขานุการและทรงเป็นรองเลขานุการตั้งแต่ปี พ.ศ. 2547 เป็นต้นมา
พระองค์ทรงเป็นหนึ่งในผู้ก่อตั้งสมาคมแพนยูโรปา-ปิคนิค เมื่อวันที่ 19 สิงหาคม พ.ศ. 2531 ณ พรมแดนระหว่างประเทศออสเตรียและประเทศฮังการี ในโอกาสนี้ สมาคมนี้เปิดเพื่อเป็นที่หลบภัยของผู้ลี้ภัยชาวเยอรมันกว่า 660 คนจากแดนตะวันออก ตั้งแต่กำแพงเบอร์ลินได้ถูกสร้างขึ้นเพื่อเป็นสัญลักษณ์ของลัทธิคอมมิวนิสต์ของยุโรปตะวันออก
ตั้งแต่ปี พ.ศ. 2546 พระองค์ทรงเป็นประธานหญิงของที่ปรึกษาพรรคพอเพียงในประเทศสวีเดน รวมไปถึงทรงเป็นสมาชิกมูลนิธิจาร์ล ฮาร์จมาเซน ตั้งแต่ปี พ.ศ. 2548 และตั้งแต่ปี พ.ศ. 2542 และ พ.ศ. 2547 พระองค์ทรงเข้าสู่สภาสหภาพยุโรป ปี พ.ศ. 2545 และ พ.ศ. 2549 ทรงเข้าสู่สภานานาชาติ (ริกส์ดาเก้น) และพระองค์ทรงเป็นสมาชิกสภาสวีเดนในวันที่ 17 กันยายน พ.ศ. 2549 พระองค์จึงทรงประทับอยู่กับครอบครัวที่ประเทศสวีเดน โดยไม่ค่อยทรงกลับประเทศออสเตรียบ่อยนัก
เดชดำรงค์ ป.เมืองสุรินทร์
เดชดำรงค์ ป.เมืองสุรินทร์ สถิติการชก 22 ครั้ง ชนะ 16 (น็อค 5) แพ้ 6
ป้อมเพชร ส.สมพงษ์
ป้อมเพชร ส.สมพงษ์ สถิติการชก 15 ครั้ง ชนะ 14 (น็อค 4) แพ้ 1 เคยชกชนะ ฟ้าสั่ง ป.พงษ์สว่าง อดีตแชมป์โลก WBF มาแล้ว
ปิ๊กมี่ เมืองชัยภูมิ
ปิ๊กมี่ เมืองชัยภูมิ หรือ ปิ๊กมี่ ก่อเกียรติยิม มีชื่อจริงว่า วิชา ภูลายขาว เกิดเมื่อวันที่ 1 ตุลาคม พ.ศ. 2524 ที่อำเภอหนองบัวแดง จังหวัดชัยภูมิ
ลูกรัก ศ.กัตติกา
ลูกรัก ศ.กัตติกา สถิติการชก 5 ครั้ง ชนะ 5 (น็อค 3)
ราชมงคล ก่อเกียรติยิม
ราชมงคล ก่อเกียรติยิม หรือนายสายัณห์ ศิริมงคล เกิดเมื่อ 1 พฤษภาคม พ.ศ. 2526 ที่ จ.ราชบุรี สถิติการชก 4 ครั้ง ชนะ 4 (น็อค 1)
เดิมราชมงคลชกมวยไทยอยู่ที่ค่ายส.เพลินจิต แต่ไม่ประสบความสำเร็จ เคยชกมวยไทยสมัครเล่นได้เหรียญทองกีฬาแห่งชาติ พ.ศ. 2547 ต่อมาเมื่อมาอยู่ภายใต้การดูแลของ ชิตชัย การสะอาด จึงหันมาชกมวยสากลและได้เป็นคู่ลงนวมของสมศักดิ์ ศิษย์ชัชวาลย์ จนกระทั่งทางก่อเกียรติ พณิชยารมณ์เห็นแววว่าน่าจะเอาดีทางด้านมวยสากลได้จึงนำมาสร้างสรรค์จนได้ครองแชมป์ ABCO รุ่นซูเปอร์แบนตัมเวท
คาร์ล ฟอน ฮับส์บูร์ก
คาร์ล ฟอน ฮับส์บูร์ก หรือที่ในประเทศออสเตรียเรียกว่า คาร์ล ฮับส์บูร์ก-โลทริงเงิน ("คาร์ล โธมัส โรเบิร์ต มาเรีย ฟรานซิสกัส จอร์ช แบนัม ฟอน ฮับส์บูร์ก-โลทริงเงิน; Karl Thomas Robert Maria Franziskus Georg Bahnam von Habsburg-Lothringen") ประสูติเมื่อวันที่ 11 มกราคม พ.ศ. 2504 ณ เมืองสแตนเบิร์ก บาวาเรีย ประเทศเยอรมนี เป็นประมุขแห่งราชวงศ์ของอดีตจักรวรรดิออสเตรีย-ฮังการี หรือออสเตรีย ฮังการี สาธารณรัฐเช็ก โครเอเชีย สโลวีเนีย สโลวาเกีย และบอสเนียและเฮอร์เซโกวีนาในปัจจุบัน เป็นพระราชโอรสองค์แรกในออทโท ฟอน ฮับส์บูร์กและเจ้าหญิงเรจิน่าแห่งแซ็กซ์-ไมนินเจน พระองค์ทรงเป็นประมุของค์ปัจจุบันของเครื่องราชอิสริยาภรณ์ Order of the Golden Fleece ของประเทศออสเตรีย การสิ้นพระชนม์ของพระราชบิดาในต้นเดือนกรกฎาคมคม พ.ศ. 2554 ทำให้พระองค์ได้ขึ้นดำรงตำแหน่งเป็นอาร์ชดยุกแห่งออสเตรีย
อาร์ชดยุกคาร์ลทรงก่อตั้งและเป็นองค์ประธานสมาคมแพนยุโรป-ออสเตรีย (Paneurope-Austria) ในปีพ.ศ. 2530 และในวันที่ 13 ตุลาคม พ.ศ. 2539 พระองค์ทรงเป็นที่ปรึกษาพรรคประชาชนของออสเตรีย และตั้งแต่วันที่ 19 มกราคม พ.ศ. 2545 ทรงเป็นผู้อำนวยการทั่วไปขององค์การยูเอ็นพีโอ; UNPO (Unrepresented Nations and People Organisation) และทรงเป็นผู้อำนวยการสร้างรายการโทรทัศน์ทั่วไปของออสเตรียด้วย
อาร์ชดยุกคาร์ลทรงประทับอยู่ที่เมืองซาลส์บูร์กตั้งแต่ปีพ.ศ. 2524 วันที่31 มกราคม พ.ศ. 2536 พระองค์ทรงอภิเษกสมรสกับบารอนเนสฟรานเซสก้า แห่งทิสเซน-บอร์เนอมิสซา ซึ่งเป็นพระธิดาองค์เดียวในบารอนฮันส์ เฮ็นริค แห่งทิสเซน-บอร์เนอมิสซาและพระชายาองค์ที่ 2 ฟีโอน่า แคมป์เปล วอล์เตอร์ ซึ่งเป็นนางแบบชื่อดังของอังกฤษในยุคปี1950s และ 1960s ทั้งสองพระองค์ทรงเข้าพิธีอภิเษกสมรส ณ มหาวิหารมาเรียเซลล์บาซิลิก้า เมืองสตีเรีย ประเทศออสเตรีย
ทั้งสองพระองค์มีพระราชธิดา 2พระองค์ และพระราชโอรส 1 พระองค์ ดังนี้